title: Mikojan MiG-29

text: Suomessa MiG-29 nähtiin ensimmäisen kerran Rissalan (Kuopion lentoasema) lentonäytöksessä 2. heinäkuuta 1986, jolloin se oli ollut neljä vuotta palveluskäytössä Neuvostoliitossa. Syyskuussa 1988 konetta esiteltiin myös Farnborough’ssa. 20. toukokuuta 1989 kapteeni Aleksandr Zujev loikkasi MiG-29:llä Turkkiin ja sai turvapaikan Yhdysvalloista. Vuoteen 1991 mennessä koneita oli rakennettu noin 800.


title: Mikojan MiG-29

text: Myöhemmin koneen kehitystyötä on jatkettu, aluksi kehittyneemmällä lentokoneen käyttämien tietojärjestelmien ja avioniikan kehittämisellä. Lentokoneesta on useita eri versioita. Naton nimitykset kuudelle tärkeimmälle versiolle ovat: Fulcrum-A, perusversio; Fulcrum-B, kaksipaikkainen harjoituskone; Fulcrum-C, lisäpolttoaineella ja elektroniikalla varustettu MiG-29S; Fulcrum-D, laivastoversio MiG-29K; Fulcrum-E, päivitetty MiG-29M, joka ei tullut sarjatuotantoon; Fulcrum-F, MiG-29OVT/MiG-35.


title: Mikojan MiG-29

text: Hävittäjän perusversio pystyi jokasään päivä- ja yötoimintaan. Vientiversio oli aseistettu keskipitkänmatkan R-27R1 ja lyhyenmatkan R-73E-ohjuksin. Perusmallin asevarustus maakohteita vastaan sisälsi kohteeseen ohjautumattomat pommit ja raketit, jotka lentäjän täytyy kohdistaa. Täsmäaseiden käyttökyky tuli mahdolliseksi MiG-29SMT-malliin Žuk-ME-tutkan myötä. Tämän hävittäjän lentäjäkäyttöliittymään tulivat lentäjän käyttöön ohjaamoon digitaalinäytöt ja HOTAS-periaatteella (Hands On Throttel And Stick) toteutettu tärkeiden kytkimien sijoittaminen tehonsäätövivulle ja ohjaussauvaan.Valmistusmääräarvio:


title: Mikojan MiG-29

text: Vuosina 1982–1997 1 257 kappaletta (MAPO-MiG), mistä 840 kpl tyyppiä 9.12 ja 207 tyyppiä 9.13., minkä lisäksi joitain kappaleita muualla (Sokol Nižni Novgorodissa). EADS Deutchlandin mukaan valmistusmäärä voi olla 1 400, mistä on jäljellä käytössä 750.


title: Mikojan MiG-29

text: Päivitetty MiG-29SMT-versio kehitettiin 1990-luvun lopulla. Sen edeltäjä oli MiG-29S-malli vuodelta 1995. Vanhoja koneita voi päivittää osin tai kokonaan MiG-29SMT-tasolle. Lisäksi uusia tämän mallin hävittäjiä rakennettiin Jemenille ja Eritrealle. Koneita on modernisoitu noin 180, joista 150 Venäjän ilmavoimille.


title: Mikojan MiG-29

text: Tutka ei ole enää N019ME, mikä kykenee valvomaan yhtä kohdetta, vaan Žuk-M, joka kykenee valvomaan kymmentä kohdetta ja tulittamaan yhtä aikaa neljää ja jonka kantama on 120 kilometriä edellistä pidempi kulkusuunnassa. Tutka mahdollistaa myös täsmäaseiden käytön. Ohjaamoon on sijoitettu kaksi suurta monitoiminäyttöä.


title: Mikojan MiG-29

text: MiG-29 SMT:n lentomatka on entistä pidempi lisätankein. Sen siirtolentomatka on 1 800 kilometriä omin sisäisin polttoainesäiliöin. Kolmella lisäpolttoainetankilla koneen siirtolentomatka on 3 000 km. Kolmella lisäpolttoainetankilla ja kerran ilmassa tankattuna sen lentomatka on yli 5 000 kilometriä. Kolmella lisäpolttoainetankilla varustettuna ja kahdella R-73E-ohjuksella aseistettunakin se saavuttaa 3 000 kilometrin lentomatkan.


title: Mikojan MiG-29

text: Koneen nopeus on 1 500 km/h 1 450 metrin korkeudessa ja 2 400 km/h 2 230 metrin korkeudessa. Sen lakikorkeus on 17 000 metriä.


title: Mikojan MiG-29

text:
Saksan liittotasavalta modernisoi Saksan demokraattisen tasavallan 24 MiG-29:ää, jotka se myi muiden neuvostotyyppisten sotilaslentokoneiden kanssa Puolalle. Puola itse modernisoi MiG-29:t MiG-29 SMT:ksi venäläisen MAPO ANT:n avulla. Uusiminen maksoi noin neljä miljoonaa dollaria yhdeltä koneelta.
Vuonna 2008 Peru solmi sopimuksen 19 koneensa modernisoinnista yhteensä 106 miljoonan Yhdysvaltain dollarin hintaan.


title: Mikojan MiG-29

text: Yhdysvallat osti Moldovasta 21 MiG-29 hävittäjää, joista kuusi oli mallia A, yksi oli mallia B ja neljätoista mallia C. Moldova on lisäksi myynyt Jemenille kaksitoista MiG-29:ää, joista seitsemän on palautettu. Kaikkiaan Moldovan sosialistiselle neuvostotasavallalle jäi Neuvostoliitolta 35 MiG-29:ää.


title: Mikojan MiG-29

text:
Puola ostaa Ukrainalta keskipitkän kantaman Р-27Р1 -ilmataisteluohjuksia.
Sudanin uskotaan saaneen heinäkuussa 2008 12 MiG-29-hävittäjää Valko-Venäjän kautta ja että ne olisi sijoitettu Wadi Seidnan sotilaslentoasemalle. Venäjän federaatio on kieltänyt osallistuneensa kauppaan, koska Sudanin tasavalta on asevientikiellossa Darfurin konfliktin vuoksi. Toukokuussa 2008 Darfurin vastarintaliike ampui alas yhden MiG-29-hävittäjän ja "venäläinen" lentäjä sai surmansa.


title: Mikojan MiG-29

text: Venäjän federaatio oli 2001 allekirjoittanut yhteistyösopimuksen puolustusvälinetoimituksista Sudanin tasavallan kanssa.


title: Aceh

text: Aceh on Indonesian kuuluva erityisalue Sumatran saaren pohjoisosassa. Erityishallintoalueen virallinen nimi on Nanggroe Aceh Darussalam. Aceh rajoittuu etelässä ja idässä Pohjois-Sumatran provinssiin. Muualta Acehia ympäröivät Intian valtameri, Andamaanienmeri ja Malakansalmi. Acehin väkiluku on noin 4,5 miljoonaa. Acehilaiset muodostavat väestöstä 90%. Jaavalaiset ovat alueen suurin vähemmistökansa.


title: Aceh

text: Acehin uskotaan olleen ensimmäinen paikka, johon islam levisi Kaakkois-Aasiassa. 1600-luvun alussa Acehin sulttaanikunta oli vaurain, voimakkain ja sivistynein valtio Malakansalmen alueella. Aceh on kautta historiansa puolustanut kiivaasti poliittista itsenäisyyttään ulkopuolisia voimia kuten hollantilaisia miehittäjiä ja Indonesian hallintoa vastaan.


title: Aceh

text: Vapaa Aceh-liike (GAM) julisti alueen itsenäiseksi vuonna 1976, mistä alkoi lähes 29 vuotta kestänyt aseellinen kapina Indonesian keskushallintoa vastaan. Konflikti päättyi vuonna 2005 Martti Ahtisaaren johtamien rauhanneuvottelujen jälkeen solmittuun sopimukseen. Rauhansopimus on pitänyt tähän saakka ja yhteenotot armeijan ja Vapaa Aceh -liikkeen sissien välillä ovat päättyneet.


title: Aceh

text: Aceh oli lähin maa-alue joulukuun 2004 Intian valtameren maanjäristyksen keskuksesta. Järistyksen aiheuttama tsunami tuhosi suurimman osan maakunnan länsirannikosta, suuren osan pääkaupungista Banda Acehista, ja osan itärannikosta. Yhteensä järistys ja tsunami aiheuttivat 167 736 indonesialaisen kuoleman tai katoamisen Acehissa ja Pohjois-Sumatralla, ja tuhosivat kodin 500 000:lta. Luonnonmullistuksen katsotaan osaltaan edesauttaneen Acehin rauhanprosessin etenemistä.


title: Aceh

text: Aceh on luonnonvaroiltaan rikas: sen alueella on muun muassa huomattavat öljy- ja kaasuesiintymät. Muuhun Indonesiaan verrattuna Acehin maakunta on voimakkaan uskonnollinen - islamilainen šarialaki on voimassa ja sen käyttäytymissäännökset koskevat myös muita kuin muslimeja.


title: Aceh

text: Acehin historiasta ennen islamin saapumista alueelle ei tiedetä paljoa. Acehin alueelta on löytynyt kivityökaluja ja vanhoja fossiileja, joiden perusteella Arkeologit uskovat että ensimmäiset Sumatran pohjoiskärjen ihmisasukkaat saapuivat alueelle noin 10 000 vuotta eaa.


title: Aceh

text: Acehin arvellaan olleen ensimmäisiä paikkoja Kaakkois-Aasiassa jonne islam levisim noin vuoden 700 tienoilla. Ennen islamin saapumista alueelle Acehin on paikannimien perusteella olleen buddhalaisen kulttuurin vaikutuspiirissä. Islam levisi alueelle hitaasti ja rauhanomaisesti Arabian, Persian ja Intian suunnalta tulleiden muslimikauppiaiden mukana, joille alueen satamat olivat sopivia levähdyspaikkoja matkalla Kiinaan. Ensimmäiset muslimikauppiaiden tukikohdat olivat Pedir, Pasai ja Perlak. Acehin alueen ensimmäinen islamilainen sulttaanikunta, Perlak, perustettiin vuonna 804. Venetsialainen tutkimusmatkailija Marco Polo mainitsee käyneensä vuonna 1292 paluumatkallaan Kiinasta eurooppaan paikassa nimeltä Ferlac, jonka on arveltu olevan nykyinen Perlak. Hän mainitsi alueen väestön olleen pääasiassa muslimeja.


title: Aceh

text: Muita Pohjois-Sumatralle syntyneitä sulttaanikuntia olivat 1267 perustettu Samudera Pasai ja vuonna 1184 syntynyt Tamiah. Acehin sulttaanikunta perustettiin vuonna 1205. Darussalam syntyi kolmesataa vuotta myöhemmin, vuonna 1511.


title: Aceh

text: Marco Polo kertoi Sumatralla sijanneen kaikkiaan kahdeksan eri valtakuntaa. 1500-luvulla tilanne alkoi muuttua, kun Acehin vaikutusvalta Sumatralla kasvoi ja muut sulttaanikunnat päätyivät sen alaisuuteen.


title: Aceh

text: Portugalilaiset saapuivat Kaakkois-Aasiaan 1500-luvun alussa ja he valloittivat Malakan niemimaalla sijainneen Malakan sulttaanikunnan vuonna 1511. Monet Malakan muslimit pakenivat portugalilaisia Acehiin. Aceh piti Malakan kukistumisen jälkeen itseään Mekan eteisenä, josta islamia levitettiin muualle Kaakkois-Aasiaan. Acehissa ei hyväksytty Malakansalmen vastarannalla sijainneiden portugalilaisten kasvavaa kauppavaltaa ja Aceh käytti suhteita muualle muslimimaailmaan. Acehista lähetettiin lähetystöjä Osmanien valtakuntaan, jossa sulttaani Suleiman Suuri yritettiin saada uskonsotaan portugalilaisia vastaan. Nykyisen Turkin alueella asuneiden osmaneiden apu portugalilaisia vastaan käydyssä sodassa jäi vähäisemmäksi kuin acehilaiset olisivat toivoneet, osmanit olivat kiinni omissa Euroopassa käydyissä sodissaan.


title: Aceh

text: 1600-luvulle tultaessa Acehin sulttaanit hallitsivat Sumatran saaren pohjoisia osia. Kuuluisin sulttaani oli vuosina 1607-1636 hallinnut Iskandar Muda. Hänen hallintokaudellaan Acehin vaikutuspiiri oli laajimmillaan. Aceh teki Iskandar Mudan valtakaudella useita sotaretkejä Sumatran eteläosiin ja Malakan niemimaalle, joilla Acehin asemaa alueen vauraimpana ja voimakkaimpana valtiona vahvistettiin. Aceh ei kuitenkaan onnistunut valloittamaan Malakkaa portugalilaisilta. Malakan valloittivat sen sijaan hollantilaiset vuonna 1641.


title: Aceh

text: Hollantilaisten vaikutusvalta Malaijien saaristossa kasvoi Malakan valloituksen jälkeen ja Acehin vaikutus alkoi taantua. Hollantilaisten ja Acehin välille syttyi sota 1660-luvulla. Siihen mennessä Hollannin Itä-Intian kauppakomppania hallitsi jo Sumatran mauste- ja tinakauppaa, jotka olivat aiemmin olleet Acehin vaurauden merkittävimmät lähteet. Hollantilaiset eivät kuitenkaan koskaan onnistuneet alistamaan Acehia täydellisesti siirtomaahallintonsa alaisuuteen.


title: Aceh

text: 1700-luvun lopulla Kaakkois-Aasiaan saapuivat myös brittiläiset. Hollantilaiset ja brittiläisten vuonna 1824 solmimalla sopimuksella britit saivat hallintaansa Malakan niemimaan ja hollantilaiset saivat nykyisen Indonesian alueen. Samalla sopimuksella sovittiin Acehin itsemääräämisoikeudesta.


title: Aceh

text: Hollantilaisia kuitenkin ärsytti Acehin itsepäinen islamilainen uhmakkuus ja tuottoisa pippurikauppa Penangin brittien kanssa. Hollantilaiset katsoivat, että niin kauan kuin Aceh ei tunnusta hollantilaisten herruutta alueella, muut maat saattavat saada jalansijaa alueella. Hollantilaisten ja Acehin välit kiristyivät sodaksi vuonna 1873. Acehin sota kesti lähes neljä vuosikymmentä, eivätkä hollantilaiset koskaan saaneet täyttä määräysvaltaa alueella. Hollantilaisten onnistui lakkauttaa sulttaanikunta sodan alussa, mutta Acehin vastarinta jatkui aluepäällikköjen johdolla ja muuttui sissisodaksi sodan edetessä. Hollantilaiset saivat murrettua acehilaisten vastarinnan vasta vuonna 1913. Aceh ei kuitenkaan sulautunut koskaan täysin Hollannin Itä-Intiaan ja hollantilaisvaltaa vastaan tehtiin hyökkäyksiä 1930-luvulle asti. Pitkä sota hollantilaisia vastaan on jättänyt leimansa acehilaiseen mentaliteettiin.


title: Aceh

text: Toisen maailmansodan aikana Japani valloitti Hollannin Itä-Intian. Indonesian alueella koettiin hollantilaisvalta yhä epäoikeutetummaksi ja muun muassa indonesialaispoliitikot Sukarno ja Muhammed Hatta tekivät yhteistyötä japanilaisten kanssa. Japani jäi sodassa alakynteen vuonna 1944, jolloin Sukarno ja Hatta julistivat Indonesian itsenäiseksi. Hollantilaiset eivät hyväksyneet siirtomaansa itsenäistymistä ja hollanti yritti palauttaa valtansa alueella. Maiden välille syttyi Indonesian itsenäisyyssota.


title: Aceh

text: Hollantilaisvaltaa vastustanut Aceh sopi liittyvänsä Indonesiaan sodan päätyttyä vuonna 1949. Päätös liittyä Indonesiaan aiheutti Acehissa levottomuuksia. Aceh nautti aluksi merkittävää autonomiaa Indonesian osana, mutta Jakartassa istunut maan hallitus pyrki yhtenäistämään hajanaista Indonesiaa. Vuonna 1950 Acehin erikoisasema Indonesiassa kumottiin ja se liitettiin osaksi Pohjois-Sumatran provinssia. Acehissa liitosta ei hyväksytty, Pohjois-Sumatralla acehilaisten valta omasta maastaan uhkasi siirtyä Pohjois-Sumatralla enemmistönä olleille batakeille.


title: Aceh

text: Acehissa käynnistyi islamilainen kapina 20. syyskuuta 1953 ja sen lopullinen tukahduttaminen kesti vuosia. Acehilaisten kapinaa maan keskushallintoa vastaan johti maan johtaja Daud Beureu'eh. Rauhoittakseen tyytymättömyyden Indonesian keskushallitus teki Acehista erityisalueen 1959 ja lupasi sille autonomian. Acehille luvattiin laajempi itsehallinto, kuin muilla Indonesian alueilla.


title: Aceh

text: Vuonna 1971 Acehin öljyvarantoja alettiin hyödyntää. Acehin ölyvarojen ansiosta Indonesiasta tuli maailman suurin nesteytetyn maakaasun tuottaja maan presidenttinä toimineen Suharton uusi järjestys -politiikan aikakaudella. Maata kuitenkin pakkolunastettiin monilta acehilaisilta, mikä ajoi monet köyhyyteen. Öljyvaroista saadut tulot jakautuivat epätasaisesti maan keskushallinnon ja Acehin alkuperäisasukkaiden kesken, mikä aiheutti kasvavaa tyytymättömyyttä.


title: Aceh

text: Uskonnollinen fundamentalismi, varallisuuden epätasainen jakautuminen, ihmisoikeusloukkaukset ja tunne Acehin luonnonvarojen epäoikeudenmukaisesta hyväksikäytöstä johtivat siihen, että maahan syntyi Vapaa Aceh -liike "(Gerekan Aceh Merdeka, GAM)", jota johti Hasan di Tiro. Vapaa Aceh -liike vaati Acehin itsenäistymistä Indonesiasta. Vapaa Aceh -liike julisti Acehin itsenäiseksi vuonna 1976. Liike oli aluksi pieni, ja Indonesian armeija kukisti liikkeen ja GAM:n johtajia vangittiin. Hasan di Tiro lähti maanpakoon Ruotsiin.


title: Aceh

text: Vuonna 1986 Vapaa Aceh -liikkeen taistelijat palasivat Libyasta, missä he olivat olleet sotilaskoulutuksessa ja aloittivat kapinan uudelleen. Tällä kertaa GAM sai acehilaisten suuren tuen taakseen. Indonesian keskushallinto vastasi lisäämällä sotilasjoukkoja Acehissa. Vuosina 1989-1998 arviolta 9 000-12 000 acehilaista sai surmansa Indonesian sotilasoperaatiossa.


title: Aceh

text: Aasian talouskriisin aikana Indonesiassa kasvoi tyytymättömyys Suhartoa kohtaan, ja tämä luopui vallasta vuonna 1998 Abdurrahman Wahidin hyväksi. Wahidin hallinto valmisteli lakeja, joilla Acehille taattiin suurempi osuus maan luonnonvarojen hyödyntämisestä, mutta Indonesian kongressi hylkäsi esityksen. Acehissa mielenosoitukset kiihtyivät ja 1,5 miljoonaa acehilaista osoitti mieltään Banda Acehissa itsenäisyyden puolesta. Indonesian armeija jatkoi acehilaisten liikehdinnän tukahduttamista ja Aceh kärsi sortotoimista ja siviilien joukkomurhista.


title: Aceh

text: Kriisin lisäksi Acehin alue kärsi erityisen pahoin vuoden 2004 Intian valtameren maanjäristyksestä ja sen aiheuttamasta tsunamista. Katastrofissa sai surmansa 170 000 acehilaista, alueen 4 271 000 asukkaasta.


title: Aceh

text: Tsunamikatastrofin katsotaan edesauttaneen rauhansopimuksen laatimista GAM:n ja Indonesian keskushallinnon välillä. 29 vuotta kestänyt konflikti päättyi Martti Ahtisaaren välityksellä käytyyn rauhanprosessiin, jonka johdosta allekirjoitettiin rauhansopimus Helsingissä elokuussa 2005. Rauhansopimuksen mukaan Acehiin jää 70% alueen luonnonvaroista saaduista tuloista ja että alueella olevat Indonesian sotilaat huolehtivat vain maan puolustuksesta, eivätkä sotkeudu Acehin sisäisiin asioihin.


title: Aceh

text: Aceh kuuluu Indonesiaan ensimmäisen luokan erityishallintoalueena (daerah istimewa tingkat 1.), mikä asema sillä on ollut vuodesta 1961 alkaen. Acehin erityishallintoalue jakautuu 17 piiriin (kabupaten) ja neljään kaupunkiin (kota). Kabupateneita johtavat bupatit. Suurin kaupunki ja samalla erityishallintoalueen pääkaupunki on Banda Aceh, joka sijaitsee aivan Sumatran saaren pohjoiskärjessä. Muut hallinnollisesti kaupungin asemassa olevat merkittävät keskukset ovat Langsa, Lhokseumawe ja Sabang.


title: Aceh

text: Alueella on Indonesian suurimmat öljy- ja maakaasuvarat, joita hyödyntävät Exxon Mobil ja Pertamina. Acehin öljytuloista 70% jää Acehiin ja loput menevät Indonesian keskushallinnolle. Alueen itsenäistyminen aiheuttaisi epävarmuuden niin Indonesian keskushallinnolle kuin aluetta hyödyntäville kansainvälisille yhtiöille. Acehista saadaan myös palmuöljyä ja puutavaraa. Suurin osa alueen asukkaista saa kuitenkin yhä elantonsa maanviljelystä.


title: Aceh

text: Alueen talous on kärsinyt kriisien takia, mutta vuoden 2005 Helsingin rauhansopimuksen jälkeen olot maassa ovat rauhoittuneet ja talous on kehittynyt vakaampaan suuntaan. Aceh on ottanut kuitenkin myös askelia taaksepäin; taloudelliselle kehitykselle ovat uhkana islamilaisen šarialain tiukentuneet tulkinnat.


title: Aceh

text: Acehin väestö koostuu lukuisista etnisistä ryhmistä, joista suurin on malaijin sukuista atšeh’n kieltä puhuvat acehilaiset. Uskonnollisesti 98 % on muslimeja, 1,5 % kristittyjä ja 0,4 % buddhalaisia. Alueen väestö on kasvanut voimakkaasti muun Indonesian tapaan viime vuosikymmenien aikana.


title: Jedit

text: Jediritarit () ovat elokuvaohjaaja George Lucasin "Tähtien sota" -elokuvissa esiintyvän jediritarijärjestön jäseniä.


title: Jedit

text: Jedit olivat rauhan ja oikeuden vartijoita ja suojelijoita Galaktisessa tasavallassa. Jedit kykenivät käyttämään Voimaa, salaperäistä galaksia ylläpitävää energiakenttää suorittaessaan tehtäviä tasavallan puolesta.


title: Jedit

text: Jedien päämaja, Jeditemppeli, sijaitsi Coruscantilla, tasavallan pääkaupunkiplaneetalla. Jeditemppelissä toimi myös jedien korkein neuvosto, johon kuului kaksitoista jäsentä


title: Jedit

text: . Näistä viisi oli elinaikaisjäseniä, neljä pitkäaikaisjäseniä ja kolme lyhytaikaisjäsentä. "" -elokuvan aikaan neuvoston jäseninä olivat:


title: Jedit

text:
Elinaikaisjäsenet:
Pitkäaikaisjäsenet:
Lyhytaikaisjäsenet:


title: Jedit

text: Ennen pitkää Tasavalta alkoi turmeltua ja jedien määrä putosi noin kymmeneen tuhanteen. Jedejä oli liian vähän suojellakseen tasavaltaa. Sithit, jedien veriviholliset palasivat. Jedit kuvittelivat sithien tuhoutuneen kaksi vuosituhatta aiemmin, mutta sithit olivat todellisuudessa vielä olemassa. Ensimmäisen kerran jedit saivat tietää sithien paluusta, kun sith-lordi Darth Maul hyökkäsi jedimestari Qui-Gon Jinnin kimppuun. Maul vahingottui pahasti Naboon taistelussa ja menetti puolet vartalostaan. Qui-Gon Jin puolestaan kuoli ja jedeille kävi selväksi, että he olivat olleet väärässä sithien suhteen. Naboon taistelun voitti Tasavalta.


title: Jedit

text: Kymmenen vuotta myöhemmin kreivi Dookun johtama separatistiliike aiheutti vaikeuksia jedeille ja tasavallalle, kun kymmenen tuhatta aurinkokuntaa liittyi separatisteihin. Geonosiksen taistelu aloitti sodan Tasavallan ja separatistien välillä. Lukemattomat jedit menehtyivät Kloonisotien taisteluissa.


title: Jedit

text: Pian sodan jälkeen liittokansleri Palpatine julisti itsensä keisariksi ja Tasavallan Galaktiseksi Imperiumiksi, hän ryhtyi hävittämään loputkin jedeistä. Palpatine käännytti Anakin Skywalkerin Voiman pimeälle puolelle ja Anakinista tuli Darth Vader, Sithin musta valtias. Ainoastaan Yoda ja Obi-Wan Kenobi sekä kourallinen jedejä selvisi Palpatinen jedivainoista ja piiloutui, mutta lopulta suuriman osan heistä surmasi Darth Vader. Kukaan ei tiedä montako jediä selvisi ja kuinka monta heistä piileskelee edelleen. Yoda pakeni suoplaneetta Dagobahiin ja Kenobi aavikkoplaneetta Tatooinelle, molemmat kauas keisarillisten katseiden edestä.


title: Jedit

text: Luke Skywalker, Anakin Skywalkerin poika, oli ensimmäinen uuden sukupolven jedi. Alkujaan Obi-Wan Kenobi opetti Lukea, mutta kun Darth Vader surmasi Kenobin, hänen henkensä kehotti Lukea menemään Dagobahiin Yodan oppiin.


title: Jedit

text: 5 000 vuotta ennen galaktisen sisällissodan alkua Galaktinen tasavalta päätti luovuttaa jediritarikunnalle Coruscantissa sijaitsevan maa-alueen. Jedit rakensivat maa-alueelle pienen koulutuskeskuksen, jota sittemmin laajennettiin lukemattomia kertoja. Ensimmäiseksi rakennettiin zikkuratin muotoinen linnoitus, jonka päälle sittemmin pystytettiin temppelin viisi tornia. Jeditemppelistä tuli jediritarikunnan päämaja, kun sithlordi Exar Kunin johtamat joukot tuhosivat jedien muinaisen päämajan Ossus-planeetalla. Seuraavien vuosituhansien aikana temppeliin rakennettiin muiden muassa jedineuvoston kammio sekä jediarkistot. Ruusanin taistelun jälkeen jedit sulkivat kaikilla muilla planeetoilla sijainneet koulutuskeskuksensa, ja keskittivät toimintansa Coruscantin jeditemppeliin.


title: Jedit

text: Jeditemppelin rauniot pysyivät koskemattomina koko galaktisen sisällissodan ajan. Luultavasti keisari Palpatine jätti sen muistomerkiksi jediritarikunnan tuhosta. "Jedin paluun" DVD-julkaisussa jeditemppelin voi nähdä taustalla kohtauksessa, jossa Coruscantissa juhlitaan Imperiumin häviötä ja keisarin kuolemaa. Temppelin lopullinen kohtalo on kuitenkin epäselvä, mutta sen uskotaan tuhoutuneen taistelussa, jossa Uusi tasavalta kaappasi Coruscantin Ysanne Isardin johtamilta keisarillisilta joukoilta. "New Jedi Order" -kirjasarjaan kuuluvassa teoksessa "Enemy Lines II: Rebel Stand" — joka sijoittuu 27 vuotta Yavinin taistelun jälkeen — Luke Skywalker kohtaa yuuzhan vongien valloittamassa Coruscantissa pimeälle puolelle langenneen jedin lordi Nyaxin eli Irek Ismarenin jeditemppelin raunioista.


title: Jedit

text: Troy Denningin kirjoittaman "Dark Nest Trilogy" -kirjasarjan mukaan Galaktinen liittouma rakensi jedeille uuden jeditemppelin Coruscantiin 35 Yavinin taistelun jälkeen.


title: Jedit

text: Jedijärjestö syntyi noin 25 000 vuotta ennen alkuperäisen "Tähtien sodan" tapahtumia. Jedit taistelivat sithejä vastaan Suuressa sith-sodassa (noin 5 000 vuotta ennen episodi IV:tä), joka lähes koitui Galaktisen tasavallan tuhoksi. Voiman avulla jedien oli mahdollista muun muassa vaikuttaa toisten mieliin ja liikuttaa esineitä ajatuksen voimalla. Voimalla oli myös pimeä puoli, jota sithit käyttivät hyväkseen. Pimeän puolen muodostivat viha, pelko ja aggressio.


title: Jedit

text: Keisari Palpatinen kuoltua Endorin taistelun aikana ja Imperiumin romahdettua Luke Skywalker perusti Jediakatemian kaasuplaneetta Yavinin neljänteen kuuhun jälleenrakentaakseen organisaation uudestaan puolustamaan vielä heikkoa Uutta tasavaltaa.


title: Jedit

text: Ehkäpä kuuluisimpia Expanded Universen Jedi hahmoja ovat Mara Jade, Yaddle ja Kyle Katarn.


title: Jedit

text:
Jedismi on todellinen elämänkatsomus tai uusi uskonnollinen liike, joka perustuu jedien hallitsemaan Voimaan. Jedismissä on piirteitä monista suurista maailmanuskonnoista ja sen kannattajiksi on ilmoittautunut satoja tuhansia ihmisiä, joista tosin vain pieni osa on uskonnon todellisia harjoittajia.
Jediakatemia on käsite George Lucasin luomassa Tähtien sota -universumissa. Jediakatemia oli uuden tasavallan jedien koulutuspaikka. Se sijaitsi Yavinin neljännessä eli metsäkuussa, josta käsin Kapinaliitto oli aiemmin ottanut ensimmäisen suuren voittonsa Imperiumista tuhoamalla Kuolemantähden. Jediakatemian perusti Luke Skywalker ja hän kutsuu sitä jedi prakseumiksi.


title: Star Wars Legends

text: Expanded Universe (lyhenne EU) on nimitys kaikelle "Tähtien sota" -elokuvasarjaan liittyvälle oheisaineistolle, joka ei ole "Tähtien sodan" luojan George Lucasin keksimää. Expanded Universeen lukeutuvat muiden muassa "Tähtien sota" -aiheiset kirjat, sarjakuvat, videopelit ja roolipelit. Lucasfilmin mukaan Expanded Universe kuuluu "Tähtien sodan" juonijatkumoon, mutta useiden fanien mielestä ainoastaan elokuvat kuuluvat varsinaiseen ”kaanoniin”. Heidän mielestään Expanded Universe tulisi nähdä ainoastaan ”apokryfisenä”. Itse George Lucasin näkemyksen mukaan Expanded Universe on eräänlainen "Tähtien sota" -elokuvien esittelemän maailmankaikkeuden ”rinnakkaisulottuvuus”, joskin hän on ilmaissut ihailunsa muun muassa Keisarin kloonipaluulle.


title: Star Wars Legends

text: Vuonna 2014 "Tähtien sota" -tavaramerkin uusi omistaja Disney julkisti, ettei Expanded Universe kuulu enää viralliseen tarinajatkumoon vaan tämä siirtyy uusille elokuville, jotka käyttävät vain elokuvissa nähtyä materiaalia. Tämän myötä Expanded Universe uudelleenbrändättiin nimelle Star Wars Legends. Fanit suhtautuivat tähän ainakin alkuun varsin negatiivisesti.


title: Star Wars Legends

text: Expanded Universea voidaan itse asiassa pitää "Tähtien sota" -elokuvia vanhempana. Ensimmäinen jatkumoon kuuluva kirja oli "Tähtien sodan" romaaniversio, joka julkaistiin marraskuussa 1976, noin puoli vuotta ennen elokuvaa. Kirjailijaksi merkittiin George Lucas, mutta todellisuudessa teoksen haamukirjoitti Lucasin käsikirjoituksen pohjalta Alan Dean Foster. Kirja sisälsi jonkin verran aineistoa, jota elokuvassa ei esiinny. Fosterilta julkaistiin vuonna 1978 myös romaani "Splinter of the Mind’s Eye", jonka suomennos "Mustan lordin paluu" julkaistiin vielä samana vuonna. "Mustan lordin paluu" oli ensimmäinen "Tähtien sota" -kirja, joka ei pohjautunut suoraan elokuviin. Viimeistään sen myötä Expanded Universe syntyi.


title: Star Wars Legends

text: Marvel Comics julkaisi "Tähtien sota" -sarjakuvia vuosina 1977–1986. Huomattava osa näistä ilmestyi myös suomeksi vuosina 1978–1987. Marvelin sarjakuvien tekemiseen osallistuneet Archie Goodwin, Russ Manning ja Al Williamson julkaisivat myös yhdysvaltalaisissa sanomalehdissä ilmestyneitä "Tähtien sota" -strippejä. Marvelin käsikirjoittajat, muitten muassa David Michelinie ja Jo Duffy, esittelivät hahmoja, joita muut Expanded Universen kehittelijät eivät varsinkaan aluksi ottaneet millään tavoin huomioon. Näihin hahmoihin kuuluivat senaattori Simon Greyshade, keisarillisen armeijan kenraalin Taggen (ensimmäisen elokuvan sivuhahmo) sisarukset Orman, Silas ja Domina, avaruusrosvot Serji-X Arrogantus ja Rik Duel, mafiajohtaja Drebble, hoojib Plif, iskalonilainen seikkailija Kiro, zeltronit Bahb, Dani, Jahn, Marruc ja Rahuhl, nagai-valloittajien upseerit Veitsi ja Den Siva ynnä monet muut. Huomattavasti myöhemmin eräät Marvelin "Tähtien sota" -hahmot hyväksyttiin mukaan muihinkin Expanded Universe -teoksiin. Esimerkiksi ”Sithin musta valtiatar” Lumiya on esiintynyt romaanisarjassa "Legacy of the Force" ja mandalorelainen kommandosotilas Fenn Shysa eräissä muissa teoksissa. Marvelin "Tähtien sota" -sarjakuvien tekijät ottivat runsaasti vaikutteita 1970- ja 1980-lukujen japanilaisista sarjakuvista, mikä näkyy ainakin Expanded Universen tämän osan sanastossa ja nimistössä ("chiaki", "Fumiyo", "hiromi") ynnä Cynthia Martinin kuvitustyössä.


title: Star Wars Legends

text: Varhaisimpien "Tähtien sota" -teosten ongelmana oli, ettei niiden esittelemälle maailmalle ollut riittävästi lähdemateriaalia. Niinpä West End Games julkaisi vuonna 1987 roolipelin "Star Wars: The Roleplaying Game", joka oheisteoksineen sisälsi paljon uutta "Tähtien sodan" maailmankaikkeutta kuvailevaa tietoa. Pelihanketta johti Bill Slavicsek, joka on sittemmin tullut tunnetuksi "A Guide to the Star Wars Universe" -teosten toimittajana ja yhtenä parhaista Expanded Universen tuntijoista. Joitakin West Endin julkaisemia "Tähtien sota" -tietoja on kuitenkin pidetty virheellisinä.


title: Star Wars Legends

text: 1990-luvun alkupuolella Timothy Zahn kirjoitti "Thrawn"-trilogian, johon kuuluivat "Imperiumin perillinen", "Hämärän laivue" ja "Keisarin käsky". Nämä kirjat esittelivät useita Expanded Universessa sittemmin monesti esiintyneitä hahmoja, kuten Thrawnin, Gilad Pellaeonin, Mara Jaden ja Talon Karrden. "Thrawn"-trilogia oli merkittävä käännekohta "Tähtien sodan" oheiskirjallisuudessa, ja Zahnia seurasi joukko lukemattomia kirjailijoita, joista tunnetuimmat olivat Kevin J. Anderson ja Michael A. Stackpole.


title: Star Wars Legends

text: Dark Horse Comics on julkaisut 1990-luvulta lähtien "Tähtien sota" -sarjakuvia, joihin kuuluvat nykyisin "Star Wars: Tales", "Star Wars: Jedi", "Star Wars: Republic" ja "Star Wars: Empire". Suomessa Egmont-kustantoma julkaisi "Star Wars: Tales" -lehdessä ilmestyneistä tarinoista koostuvia "Tähtien sota" -sarjakuvalehtiä vuosina 1993–2003, mutta lehden julkaisu lopetettiin liian alhaisten lukijamäärien vuoksi.


title: Star Wars Legends

text: Vuosien 1991 ja 1992 aikana julkaistiin Tom Veitchin ja Cam Kennedyn "Dark Empire" -sarjakuva, jossa keisari Palpatine palaa kloonina kuusi vuotta "Jedin paluun" tapahtumien jälkeen. Sarjakuva sai myös "Dark Empire II" ja "Empire’s End" -nimiset jatko-osat.


title: Star Wars Legends

text: Vuonna 1992 julkaistiin "The Glove of Darth Vader" -kirja, joka oli Paul ja Hollace Davidsin kirjoittaman kuusiosaisen "Jedi Prince" -kirjasarjan ensimmäinen osa. "Jedi Prince" -kirjasarjassa imperiumin rippeitä johtavat suurmoffi Bertroff Hissa ja ”pimeän puolen profeetta” Kadann yrittävät julistaa keisariksi Trioculus-nimisen sotaherran. He väittävät Trioculusin olevan keisari Palpatinen poika, mutta todellisuudessa kirjasarjan mukaan Palpatinen poika oli kolmisilmäinen mutantti nimeltä Triclops. "Jedi Princen" nimi perustuu sen päähenkilöön Keniin. Ken on 12-vuotias poika ja Triclopsin ainoa lapsi, joka ystävystyy Luke Skywalkerin kanssa. Kirjasarja menestyi hyvin, mutta sitä moitittiin juoneltaan typeräksi ja kielenkäytöltään tökeröksi. Ajatusta Palpatinen pojasta pidettiin niin omituisena, etteivät Triclops tai muut "Jedi Princen" esittelemät hahmot esiinny muussa oheiskirjallisuudessa.


title: Star Wars Legends

text: 28. tammikuuta 1995 LucasArts julkaisi "" -nimisen ensimmäisen persoonan ammuntapelin, jonka päähenkilö oli palkkasoturi Kyle Katarn. Pelistä tuli hyvin suosittu, ja sille on ilmestynyt tähän mennessä jo neljä jatko-osaa: "", "", "" ja "". Pelisarjan päähahmosta Kyle Katarnista sittemmin tuli Expanded Universen tunnetuimpia hahmoja.


title: Star Wars Legends

text: Vuonna 1996 julkaistiin Michael A. Stackpolen kirjoittaman "X-wing"-kirjasarjan aloittava "Rogue Squadron". Kirjat sijoittuivat seitsemän vuotta "Uuden toivon" jälkeen, ja niitä pidettiin "Thrawn"-trilogian ohella laadukkaimpina "Tähtien sota" -kirjoina. Kirjasarja esitteli kaksi merkittävää roistoa: Coruscantin turvallisuuspäällikön Ysanne Isardin ja sotalordi Zsinjin. Varsinkin Isard esiintyi monissa muissa kirjoissa ja sarjakuvissa.


title: Star Wars Legends

text: Vuosien 1996 ja 1997 välisenä aikana julkaistiin Mike Richardsonin ja Randy Strandleyn tekemä "Crimson Empire" -sarjakuva. Sarjakuvan päähenkilö keisari Palpatinen entinen henkivartija Kir Kanos, joka vannonut kostavansa imperiumin pettäneelle henkivartija Carnor Jaxille. "Crimson Empire" sai "Crimson Empire II: Council of Blood" -nimisen jatko-osan, joka julkaistiin vuosien 1998 ja 1999 välisenä aikana. Siinä Kanos päättää murhata imperiumin rippeitä hallitsevan neuvoston jäsenet. Jatko-osa esitteli Nom Anor -nimisen salaperäisen avaruusolennon, jonka taustatarina ja todelliset aikeet paljastettiin "New Jedi Order" -kirjasarjassa.


title: Star Wars Legends

text: Vuonna 1997 julkaistiin A. C. Crispin kirjoittama "Han Solo Trilogy", joka kertoo nuoren Han Solon elämästä ja ajasta kymmenen vuotta ennen "Uutta toivoa".


title: Star Wars Legends

text: Vuonna 1999 julkaistiin 24-osaisen "New Jedi Order" -kirjasarjan ensimmäinen kirja "Vector Prime". "New Jedi Orderin" tapahtumat kertovat toisesta galaksista saapuneen julman yuuzhan vong -muukalaisrodun hyökkäyksessä "Tähtien sodan" galaksiin. Kirjasarjan aikana tapetaan useita merkittäviä "Tähtien sota" -hahmoja. "New Jedi Order" alkaa 25 vuotta "Uuden toivon" tapahtumien jälkeen, ja sen viimeinen osa "The Unifying Force" sijoittuu 30 vuotta "Uuden toivon" jälkeen.


title: Star Wars Legends

text: Samana vuonna alkoi ilmestyä myös Jedioppilas-pokkareita, joiden tapahtuman sijoittuivat vuosia ennen Pimeää Uhkaa. Kirjojen pääosassa oli nuori Obi-Wan Kenobi sekä hänen oppi-isänsä Qui-Gon Jinn. Kirjoja julkaistiin yhteensä 18, mutta Suomessa niitä julkaistiin vain kahdeksan.


title: Star Wars Legends

text: Kesällä 2003 julkaistiin tietokoneroolipeli "", joka julkaistiin Xboxille ja myöhemmin Microsoft Windowsille. Peli sai suurta suosiota ja voitti useita arvostettu pelipalkintoja. Useimmista "Tähtien sota" -peleistä poiketen "Knights of the Old Republic" sijoittui aikaan 4 000 vuotta ennen "Uutta toivoa". Sen jatko-osa, "", julkaistiin vuonna 2004.


title: Star Wars Legends

text: Lapsille suunnattuja televisio-ohjelmia esittävä amerikkalainen Cartoon Network -kanava alkoi marraskuussa 2003 esittää "Star Wars: Clone Wars" -piirrossarjaa, jonka tuottajana toimi "Samurai Jack" -piirretyn luojana tunnettu Genndy Tartakovsky. "Clone Warsin" jaksot sijoittuivat "" ja "" väliseen aikaan ja kertoivat galaktisen tasavallan ja itsenäisten aurinkokuntien konfederaation välisestä kloonisodasta. Sarja esitteli kyborgikenraali Grievouksen, "Sithin kostossa" esiintyneen konnan. Sarjaa tehtiin kolme tuotantokautta, mutta huhujen mukaan myös neljäs tuotantokausi olisi suunnitteilla.


title: Star Wars Legends

text: Syksyllä 2005 julkaistiin Troy Denningin kirjoittama "Dark Nest Trilogy" -kirjasarja, joka sijoittuu "New Jedi Orderin" tapahtumien jälkeiseen aikaan. Trilogia kertoo yuuzhan vongien aiheuttamien tuhojen korjaamisesta ja killikeistä, hyönteismäistä avaruusolennoista jotka yrittävät valloittaa galaksin.


title: Star Wars Legends

text: Vuonna 2006 piti ilmestyä kaksi uutta kirjaa, "Betrayal" ja "Bloodlines", jotka aloittavat Aaron Allstonin, Troy Denningin ja Karen Travissin kirjoittaman "Legacy of the Force" -kirjasarjan. "Legacy of the Force" tulee kertomaan "Dark Nest Trilogy" -sarjan jälkeisestä ajasta ja sijoittuu noin 40 vuotta "Uuden toivon" tapahtumien jälkeen


title: Star Wars Legends

text: Vuonna 2009 tullaan näkemään televisiosarja, joka sijoittuu "Sithin koston" ja "Uuden toivon" väliseen aikaan. George Lucas on ilmoittanut käsikirjoittavansa sarjan jaksot, ja myös ohjaavansa ensimmäisen tuotantokauden. "Tähtien sota" -näyttelijöistä nuoren Obi-Wan Kenobin esittäjä Ewan McGregor, Bail Organan esittäjä Jimmy Smits ja Jango Fettin esittäjä Temuera Morrison ovat ilmaisseet kiinnostuksensa sarjaa kohtaan. Palpatinea esittänyttä Ian McDiarmidia ja nuoren Boba Fettin näyttelijää Daniel Logania on pyydetty esiintymään sarjassa.


title: Star Wars Legends

text:
Alkuperäisen trilogian digitaalisesti muokatut versiot ja kolme viimeisintä "Tähtien sota" -elokuvaa ovat sisältäneet muutamia viittauksia Expanded Universeen.Suurinta epäluottamusta ovat herättäneet muiden muassa lukuisat Expanded Universe -sarjakuvat, sillä esimerkiksi varhaiset elokuviin pohjautuneet sarjakuvat sisälsivät erheellisiä tietoja koskien "Tähtien sota" -universumia. Ristiriitaista tietoa on toki nähty aiemminkin, mutta Expanded Universen laajuuden takia virheitä sattuu herkemmin.
"Tähtien sodan" juonijatkumo eli kaanoni oli jaettu G-kaanoniin, C-kaanoniin, S-kaanoniin ja N-kaanoniin kunnes Disney ilmoitti vuonna 2014 että vain elokuvat kuuluvat kaanoniin. "G" tulee George Lucasin etunimestä, "C" englannin sanasta "continuity" ’jatkumo’, "S" sanasta "secondary" ’toissijainen, sekundaarinen’ ja "N" sanasta "non-canon" tai sanasta "non-continuity."
Planeetat, joitten nimet on lihavoitu, mainitaan nimeltä elokuvissa, mutta eivät varsinaisesti esiinny niissä.Krytos-virus on kuvitteellinen biologinen virus Expanded Universessa. Helposti leviävä ja nopeasti tappavan viruksen vapauttaa universumin pääkaupungissa Coruscantissa Imperiumin johtaja Ysanne Isard seitsemän vuotta Yavinin taistelun jälkeen. Krytos-virus liittyy Bacta-sodaksi kutsuttuun konfliktiin. Virus voidaan tuhota bactalla, parantavalla kemikaalilla. Isardin ensisijainen tavoite on aiheuttaa tyytymättömyyttä Uudessa Tasavallassa tehdäkseen tarpeelliseksi bactan hankinnan ja sitten rajoittaa bactan saatavuutta. Näin Krytosin aiheuttaman sairauden hoidosta tulee kallista. Vaikeuttaakseen tätä helppoa hoitoa virus on suunniteltu tappamaan, tarttumaan ja leviämään nopeasti. Nopea aikaväli tarttumisen ja kuoleman välillä on viruksen ”huono” puoli. Se tappaa isäntänsä liian nopeasti, jotta se voisi levitä tarpeeksi laajalle. Tarttuminen alkaa myös heikentyä joka kerran jälkeen.


title: Star Wars Legends

text: Suuri osa viruskannasta on jäädytetty, jotta sitä voitaisiin käyttää osana suunnitelmaa ottaa käyttöön Coruscatin vesivarastot. Rogue Squadron saa suuren osan jäätä valloittaessaan Coruscatin. Rogua Squadronin toiminta planeetalla mahdollistaa Uudelle tasavallalle tilaisuuden vallata planeetta paljon ennen kuin keisarilliset olivat ajatelleet. Krytosin tuottaminen keisarillisilta biokemisti-insinööreiltä jää lyhyeen. Vratix-rotu Thyferra-planeetalta tarjoaa apua sairauden hoidossa. He löytävät sekoituksen, jossa "Ryll"-nimisen aineen ja bactan sekoituksella voidaan nujertaa virus. Tämä sekoitus, joka tunnettiin myöhemmin nimellä "Rylca", tuotetaan liittouman tukikohdassa Borleiassa. Se sallii hoidon, jossa ei tarvitse käyttää suurta määrää bactaa. Lopulta Thyferran kansa Rogue Squadronin ansiosta auttaa järjestelemään bacta-virtauksen galaksiin ja Uuteen Tasavaltaan.


title: Star Wars Legends

text: Kun näyttää siltä, että Coruscantin kapinalliset ovat kaatuneet, Isard aikoo kaapata planeetan. Ennen kuin suunnitelma kaatui hänen biokemistinsä, mukaan lukien Evir Derricote, suunnittelevat kuolettavan viruksen joka hyökkäisi ei-ihmisrotuihin.


title: Star Wars Legends

text: Isard toivoo, että tämä suunnitelma Imperiumin seuraavien Thyferran bactatuotantokaappauksien jälkeen tekee bactasta niin mietoa, ettei sitä voida käyttää hoitokeinona. Alien-rodut eivät saisi asiallista hoitoa, kun ihmiset olisivat immuuneja virukselle. Uusi tasavalta olisi suuren päätöksen edessä – hankkiako bactaa suurella hinnalla vai ollako tekemättä mitään. Bactan hankkiminen veisi suurimman osan Uuden tasavallan budjetista. Jos mitään ei tehdä, sairastuneet alkavat paheksua Uutta tasavaltaa. Bacta-sota on yksi Uuden tasavallan todellisista selviytymiskokeista.


title: Star Wars Legends

text: Lopulta tuhon estävät Corran Horn ja Rogue Squadron, jotka vapauttavat Thyferran Ysanne Isardin kynsistä ja palauttavat bacta-virran galaksiin. Virus on nopeasti pyyhitty pois lääketieteellisen teknologian avulla. Tämä nopea käsittely purkaa seinän Uuden tasavallan ihmisrodun ja muiden rotujen väliltä. Valitettavasti sadat tuhannet, ehkä miljoonat ovat jo menehtyneet viruksen takia.


title: Star Wars Legends

text: Krytos-viruksesta ja bactasodasta kertovat X-wing-kirjasarjan seuraavat kirjat:


title: Interferenssi

text: Interferenssi tarkoittaa kahden aallon, joiden välinen vaihe-ero on vakio, yhdistymistä superpositioperiaatteen mukaisesti. Kyse on siis aaltojen yhteenlaskusta. Interferenssi voi olla konstruktiivista eli vahvistavaa tai destruktiivista eli vaimentavaa. Optiikassa interferenssikuvio saadaan interferenssin tuloksena. Interferenssiin liittyy olennaisesti koherenssin käsite, jota voidaan pitää interferoituvuuden mittana.


title: Interferenssi

text: Valoa voidaan pitää myös aaltoliikkeenä, jolloin aallonpituus määrää valon värin. Ihmissilmälle näkyvän valon aallonpituus on noin 400-700 nm (nanometriä).


title: Interferenssi

text: Ihmissilmä näkee eri aallonpituuksilla etenevän valon erivärisenä. Aallonpituus lyhenee, kun spektrissä siirrytään keltaisesta ja oranssista purppuraan ja violettiin.


title: Interferenssi

text:
Sekä saippuakupla että veden pinnalla oleva ruokaöljykerros näyttävät monivärisiltä eli irisoivilta. Vastaava ilmiö havaitaan asfaltin tai veden pintaan ohueksi kalvoksi levinneessä öljyssä. Molemmissa tapauksissa itse aine, öljy tai saippualiuos, on väritöntä. Kyseessä on ohuessa kalvossa tapahtuva interferenssi-ilmiö. Ohuen kalvon ylä- ja alapinnasta heijastuneet aallot kulkevat hieman eripituisen matkan, kohtaavat ja interferoivat. Vahvistus ja heikennys riippuvat aallonpituudesta ja kalvon paksuudesta. Kun tarkastellaan vinosti kalvoon osuvaa valoa, vahvistus ja heikennys riippuvat vielä tulokulmasta. Näin ollen tietyn paksuisella kalvolla eri aallonpituudet (värit) vahvistavat toisiaan tietyllä tulo- ja heijastuskulmalla. Eri aallonpituuksien vahvistuminen eri kohdissa kalvoa johtuu kalvon paksuuden vaihtelusta. Tämän vuoksi nähdään eri kohdissa kalvoa eri värejä, kun käytetään valkoista valoa.
Kun valo osuu kalvoon, jota rajoittaa toiselta puolelta ilma ja toiselta puolelta vesi, jokainen yksittäinen aalto heijastuu sekä kalvon ylä- että alapinnasta. Yläpinnasta heijastumisessa tapahtuu puolen aallon vaihesiirto, koska heijastuminen tapahtuu optisesti tiheämmästä aineesta. Samoin käy alapinnassa. Heijastumisesta ei siis seuraa mitään vaihe-eroa näiden kahden heijastuneen aallon väille. Heijastuneiden aaltojen välille muodostuu vaihe-eroa vain siitä, että alemmasta pinnasta heijastunut aalto kulkee pidemmän matkan kuin yläpinnasta heijastunut aalto.


title: Interferenssi

text: Matkaerosta johtuva vaihe-ero riippuu aallonpituudesta, valon tulokulmasta ja kalvon paksuudesta. Kullakin aallonpituudella interferenssi on siten vahvistava tietyillä heijastumiskulmilla, jotka riippuvat aallonpituudesta ja kalvon paksuudesta. Silmään tuleva valo saapuu eri kohdista kalvoa eri heijastumiskulmilla. Kun kalvon paksuus on lisäksi epätasainen ja muuttuu, värit muodostavat epäsäännöllisiä, muuttuvia kuvioita.


title: Interferenssi

text: Valon interferenssin ja pinnoitepaksuuden välillä on seuraava yhtälö:


title: Interferenssi

text: missä,


title: Dispersio

text:
Dispersio tarkoittaa fysiikassa sitä, että aallon etenemisnopeus riippuu sen taajuudesta.
Dispersiiviset aaltoliikkeet voidaan jakaa "materiaalidispersioon" (esimerkiksi valo väliaineessa), ja "geometriseen dispersioon" (esimerkiksi aallot vedessä, ääni ohuessa levyssä, radioaalto aaltoputkessa, valo optisessa kuidussa). Jälkimmäinen dispersiomuoto aiheutuu siitä, että aallonpituus on samaa suuruusluokkaa kuin tila, jossa aalto etenee. Systeemissä esiintyvää dispersiota kuvataan dispersiodiagrammilla, jossa pystyakselina on taajuus ja vaaka-akselina aaltoluku. Dispersio aiheuttaa sen, että vaihenopeus ja ryhmänopeus ovat erisuuruisia.


title: Dispersio

text: Optiikassa dispersio ilmenee niin, että väliaineen taitekerroin "n" ei ole vakio vaan riippuu aallonpituudesta "λ". Dispersion vuoksi eri aallonpituudet eli värit taittuvat Snellin lain mukaisesti hiukan eri suuntiin, jolloin valkoinen valo hajoaa spektriksi. Ilmiö on nähtävissä esimerkiksi sateenkaaressa ja prismassa. Ilmiötä sanotaan värihajonnaksi.


title: Dispersio

text: Gemmologiassa suuridispersioisia värittömiä kiviä käytetään usein timantin korvikkeena. Mitä suurempi dispersio kivellä on, sitä voimakkaammin kunkin värin taittumiskulma eroaa toisistaan. Näin suuridispersioisilla jalokivillä on kaunis värileikki, josta esimerkiksi timantti on hyvin tunnettu.


title: Dispersio

text: Muita suuridispersioisia jalokiviä ovat muun muassa zirkoni, titaniitti ja rutiili.


title: Dispersio

text: Lyijy- eli kristallilasiin lisätään lyijyoksidia joka nostaa lasin dispersiota ja antaa sille näin kauniin värileikin.


title: Slayer

text: Slayer on yhdysvaltalainen thrash metal -yhtye, joka on perustettu Los Angelesin alueella Huntington Parkissa Kaliforniassa vuonna 1981.


title: Slayer

text: Slayerin alkuperäisjäsenet ovat basisti-laulaja Tom Araya, kitaristi Kerry King, kitaristi Jeff Hanneman ja rumpali Dave Lombardo. Yhtye ei enää soita alkuperäisessä kokoonpanossaan, koska Jeff Hanneman on kuollut ja Dave Lombardo on eronnut yhtyeestä.


title: Slayer

text: Slayer on ollut merkittävä vaikuttaja thrash metal -tyylilajin synnyssä, ja yhtyettä pidetään yleisesti musiikkityylinsä pioneerina. Slayer levytti thrash metalin tunnetuimpiin kuuluvan "Reign in Blood" -albumin vuonna 1986. 29-minuuttinen ja kymmenen kappaleen albumi sisälsi nopeinta thrash metalia, mitä siihen mennessä oli kuultu, ja sen intensiteettiä pidetään yhä ylittämättömänä. Yhtyettä syytettiin "Reign in Bloodin" myötä myös natsismista albumin avaavan, Josef Mengelestä kertovan kappaleen ”Angel of Death” ansiosta. Syytösten todenperäisyys on kyseenalaista muun muassa siksi, että albumin tuottanut Rick Rubin on juutalainen, Tom Araya on chileläissyntyinen ja yhtyeen rumpali Dave Lombardo kuubalaissyntyinen. Yhtyeen jäsenet ovat saaneet kiistää väitöksen paikkansapitävyyttä jo parin vuosikymmenen ajan.


title: Slayer

text: Slayer on jatkanut konsertointia ja albumien julkaisua melko tasaisessa tahdissa 1980-luvulta 2000-luvulle saakka. Yhtye on julkaissut yhteensä yksitoista studioalbumia, yhden cover-albumin sekä kaksi livealbumia.


title: Slayer

text: Jeff Hanneman kuoli maksasairauteen 2. toukokuuta 2013. Hannemanin tunnetuimpia sävellyksiä olivat mm. kuuluisa Angel of Death, Raining Blood, South of Heaven ja Seasons in the Abyss. Jeff Hanneman oli kuollessaan 49-vuotias.


title: Slayer

text: Yhtye ilmoitti tammikuussa 2018 lopettavansa ja esiintyy jäähyväiskiertueellaan Yhdysvalloissa ja Kanadassa touko-kesäkuussa 2018.


title: Slayer

text: Slayer sai alkunsa vuonna 1981, kun kitaristit Kerry King ja Jeff Hanneman tapasivat toisensa aikeinaan perustaa metalliyhtyeen. He pestasivat nopeasti yhtyeeseen laulaja-basistin Tom Arayan, ja King löysi rumpali Dave Lombardon. Yhtye esitti alkujaan muun muassa Iron Maidenin, Judas Priestin ja Venomin materiaalia lähinnä eteläisessä Kaliforniassa.


title: Slayer

text: Metal Blade -levy-yhtiön johtaja Brian Slagel otti yhteyttä soittajiin nähtyään heidän konserttinsa ja tarjosi heille paikkaa yhtiönsä tulevalle kokoelma-albumille. Slayerin ensimmäinen äänitys oli ”Aggressive Perfector” kokoelmalla ”Metal Massacre III”. Kappale sai melkoisesti suosiota underground-piireissä ja sai Slagelin kiinnittämään yhtyeen yhtiönsä nimiin.


title: Slayer

text: Yhtyeen alkuaikoina ja myöhemmin liikkuneiden huhujen mukaan Slayerin alkuperäinen nimi oli ”Dragonslayer” vuonna 1981 ilmestyneen samannimisen elokuvan mukaan. King on kuitenkin sitkeästi kiistänyt nämä huhut.


title: Slayer

text: Marraskuussa 1983 Slayer aloitti esikoisalbuminsa "Show No Mercy" äänittämisen Track Record -äänitysstudiolla Los Angelesissa. Albumin tuotti Brian Slagel, mutta Metal Blade ei kuitenkaan rahoittanut albumin tuotantoa. Tämän vuoksi "Show No Mercyn" tuotantokulut rahoitettiin hengitysterapeuttina työskennelleen Tom Arayan tuloilla ja Kerry Kingin isältä lainatuilla varoilla. Tom Arayan mukaan albumin musiikkiin vaikuttivat vahvasti Iron Maidenin, Judas Priestin, Venomin ja Mercyful Faten tuotanto, mutta sanoituksissa olivat esillä vahvasti satanismiset teemat, joilla yhtye pyrki herättämään huomiota metallimusiikkiyhteisön keskuudessa. "Show No Mercy" julkaistiin joulukuun alussa, ja se saavutti hyvin nopeasti suuren suosion underground metal -piirien keskuudessa. Vuodenvaihteen jälkeen Slayer aloitti klubikiertueen, joka tehosti albumin suosiota huomattavan nopeasti. Kiertueen johdosta albumia myytiin yli 20 000 kappaletta pelkästään Yhdysvalloissa, ja toiset 20 000 kappaletta ulkomailla.


title: Slayer

text: "Show No Mercy" nousi nopeasti levy-yhtiö Metal Bladen toistaiseksi suurimmaksi myyntimenestykseksi, minkä johdosta Brian Slagel halusi yhtyeen julkaisevan EP-levyn esikoisalbumin jatkeeksi. Yhtye myöntyi ehdotukselle, ja aloitti tuottajana toimineen Slagelin kanssa "Haunting the Chapel" -EP:n äänittämisen Pohjois-Hollywoodissa. Albumi sisälsi nimikkokappaleen “Haunting the Chapel“ ohella kappaleet “Chemical Warfare“ ja “Captor of Sin“, joita yhtye oli esittänyt jo "Show No Mercyn" julkaisua seuranneella klubikiertueellaan. EP julkaistiin vuoden 1984 kesäkuussa, ja musiikillisesti sitä pidetään ensimmäisenä “klassisen Slayer-soundin“ omaavana julkaisuna. EP:n julkaisemisen jälkeen Slayer teki ensiesiintymisensä Euroopassa esiintyessään Belgian Heavy Sound Festival -festivaaleilla brittiläisen UFO -yhtyeen lämmittelijänä, jonka jälkeen yhtye palasi Yhdysvaltoihin jossa se aloitti Haunting the West Coast -kiertueen maan länsirannikolla.


title: Slayer

text: Vuonna 1984 thrash metal - jonka kehittämisessä Slayer oli yksi tärkeimmistä yhtyeistä - oli saamassa entistä enemmän suosiota metallimusiikkia kuuntelevien keskuudessa. Eräs uusista, nopeasti suosiotaan kasvattavista yhtyeistä oli aiemmin Metallican kitaristina tunnetun Dave Mustainen perustama Megadeth, johon Mustaine pyysi Kingiä toiseksi kitaristiksi Slayerin päätettyä kiertueensa länsirannikolla. King suostui Mustainen pyyntöön, mutta muiden Slayerin jäsenten suhtautuessa hänen päätökseensä hyvin negatiivisesti hän päätti palata takaisin Slayeriin. Kingin paluun jälkeen Slayer aloitti 1984 Combat Tour -kiertueen Venomin ja Exoduksen kanssa, ja yhtye äänitti New York Cityssä myös ensimmäisen livealbuminsa "Live Undead", joka julkaistiin vuoden 1985 marraskuussa. Vuonna 1985 yhtye julkaisi myös videotallenteen "Combat Tour: The Ultimate Revenge", joka koostui New York Cityn tunnetussa Studio 54 -yökerhossa 1984 Combat Tour -kiertueen aikana taltioidusta materiaalista.


title: Slayer

text: Slayerin esikoisalbumin "Show No Mercy" myynti ylitti vuoden 1985 alussa Yhdysvalloissa 40 000 kappaleen rajan. Yhtye oli aloittanut jo vuoden 1984 syyskuussa toisen studioalbuminsa "Hell Awaits" äänittämisen. Levy-yhtiö Metal Blade rahoitti albumin tuotannon "Show No Mercyn" kasvaneesta suosiosta vakuuttuneena, minkä johdosta yhtye saattoi palkata ammattiväkeä mukaan albumin tekoprosessiin. Metal Bladen tarjoamasta rahoituksesta huolimatta Tom Araya on myöhemmin todennut albumin kärsineen kehnosta tuotannosta. Brian Slagelin tuottama "Hell Awaits" julkaistiin vuoden 1985 maaliskuussa laajensi "Haunting the Chapel" -EP:n aloittamaa synkkää teemaa entisestään, ja sen musiikillisesti monipuolisten kappaleiden johdosta albumia pidetään yhtyeen uran sävellyksellisesti parhaana albumina. Brittiläisen "Metal Forces" -musiikkilehden vuoden 1985 lukijaäänestyksessä Slayer valittiin vuoden parhaaksi yhtyeeksi ja live-yhtyeeksi, Dave Lombardo parhaaksi rumpaliksi ja "Hell Awaits" parhaaksi albumiksi.


title: Slayer

text: "Hell Awaitsin" saavuttaman menestyksen jälkeen Rick Rubinin ja Russell Simmonsin perustama Def Jam Recordings -levy-yhtiö tarjosi Slayerille levytyssopimusta. Def Jam oli pitkälti hip hop -artistien levy-yhtiö, mutta Slayer päätti silti solmia levytyssopimuksen yhtiön kanssa. Sopimuksen ansiosta yhtye sai tuottajakseen Rick Rubinin, ja Def Jam kustansi yhtyeelle myös suuren budjetin seuraavan studioalbumin "Reign in Blood" äänittämistä varten. Albumille yhtye kirjoitti aiempaa lyhyempiä ja nopeatempoisempia kappaleita, ja suuren levy-yhtiön takaaman budjetin ansiosta myös albumin tuotantotaso nousi.


title: Slayer

text: "Reign in Blood" äänitettiin Los Angelesissa, mutta julkaisuvaiheeseen siirryttäessä Def Jam Recordsin jakelija Columbia Records kieltäytyi julkaisemasta albumia levitykseen sen kansikuvituksen ja kappaleiden sanoitusten vuoksi. Columbian sijasta albumin jakeli lopulta Geffen Records, ja "Reign in Blood" julkaistiin vuoden 1986 lokakuussa. Albumi nousi lainkaan ilman radiosoiton tuomaa kaupallista apua Yhdysvalloissa Billboard 200 -albumilistan korkeimmillaan 94. sijalle, ja Britanniassa se oli albumilistan sijalla 47. Vuonna 1992 "Reign in Blood" ylitti Yhdysvalloissa kultalevyn myyntirajan yhtyeen uran ensimmäisenä albumina, ja se luetaan yhdeksi thrash metalin ja koko metallimusiikin merkittävimmistä julkaisuista. Menestyksen ohella albumi kuitenkin herätti myös negatiivista huomiota kappaleidensa vuoksi, ja yhtyettä syytettiin muun muassa natsismista Josef Mengelestä kertovan kappaleen”Angel of Death” vuoksi.


title: Slayer

text: Lokakuussa 1986 Slayer aloitti Reign in Pain -maailmankiertueen esiintyen Yhdysvalloissa Overkillin ja Euroopassa Malicen kanssa. Yhtye esiintyi W.A.S.P.:n lämmittelijänä Yhdysvalloissa, mutta pian tämän jälkeen Dave Lombardo päätti erota yhtyeestä. Kiertuetta jatkaakseen Slayer hankki Lombardon korvaajaksi Whiplashin Tony Scaglionen. Lombardo kuitenkin palasi yhtyeeseen jo vuonna 1987.


title: Slayer

text: Vuonna 1987 Slayer äänitti alun perin Iron Butterflyn levyttämän kappaleen ”In-A-Gadda-Da-Vida” elokuvan "Alta nollan" soundtrack-albumille. Kappale äänitettiin tuottaja Rick Rubinin painostuksesta ja yhtye oli jyrkästi sitä vastaan, mutta siitä tuli lopulta yhtyeen uran ensimmäisiä radiosoittoon päässeitä kappaleita.


title: Slayer

text: Slayer aloitti neljännen studioalbuminsa "South of Heaven" äänittämisen tuottaja Rick Rubinin kanssa vuoden 1987 joulukuussa. Albumia äänitettiin Hit City West -studiolla Los Angelesissa ja Chung King -studiolla New Yorkissa, ja se valmistui vuoden 1988 helmikuussa kolmen kuukauden studiotyöskentelyn jälkeen. "Reign in Bloodin" jälkeen yhtye pyrki tietoisesti hidastamaan musiikkinsa tempoa, ja Tom Arayan laulusuorituksissa oli ensimmäistä kertaa mukana puhtaampia sävyjä ja melodioita. Jeff Hannemanin mukaan yhtye tiedosti jo varhaisessa vaiheessa, ettei se voisi enää ylittää edellisen studioalbuminsa musiikin nopeutta uudella albumillaan. Hänen mukaansa tarkoitetusti hitaan albumin äänittäminen oli uutena kokemuksena yhtyeelle vieras, eikä Slayer ole "South of Heavenin" jälkeen enää tehnyt vastaavanlaista muutosta levyttämäänsä musiikkiin. Uusia puolia yhtyeen kappaleissa olivat nyt myös sanoitukset, sillä aiemmin saatanallisille teemoille uskolliset sanoitukset saivat albumilla väistyä poliittisesti kritisoivien ja kantaa ottavien sanoitusten tieltä.


title: Slayer

text: "South of Heaven" julkaistiin vuoden 1988 heinäkuussa. Albumi jakoi julkaisunsa alussa mielipiteitä sekä yhtyeen fanien että kriitikoiden keskuudessa tyylivaihdoksensa takia, mutta useissa myöhemmissä arvioissa "South of Heaven" on nostettu yhtyeen suurimpien klassikoiden joukkoon. Albumi nousi Billboard 200 -listalla sijalle 57., ja siitä tuli yhtyeen uran siihen asti nopeiten myynyt julkaisu ja myöhemmin toinen Yhdysvalloissa kultalevyrajan ylittänyt albumi.


title: Slayer

text: "Seasons in the Abyss" julkaistiin vuonna 1990, ja sen myötä yhtye meni myös melodisempaan suuntaan, jonka voi kuulla esimerkiksi albumin nimikappaleessa. Nimikappaleesta Egyptissä kuvattu musiikkivideo oli Slayerin ensimmäinen laatuaan. Nimikappaleen lisäksi tunnettuja kappaleita olivat muun muassa ”War Ensemble” ja sarjamurhaaja Ed Geinistä kertova ”Dead Skin Mask”. Yhtye julkaisi seuraavana vuonna livealbumin "Decade of Aggression" ja piti pienen tauon. Vuonna 1992 rumpali Dave Lombardon paikan täytti Paul Bostaph.


title: Slayer

text: Vuonna 1994 julkaistiin yhtyeen odotettu seuraava albumi, "Divine Intervention", joka sisältää muun muassa tunnetun kappaleen ”Dittohead”. Albumi sisälsi tuttua Slayeria ja oli kaupallisesti hyvin menestynyt, vaikka valtavirran musiikkimarkkinat olivatkin jo erkaantuneet heavy metal -musiikista uusien tyylilajien, muun muassa grungen, kasvattaessa suosiotaan.


title: Slayer

text: Vuonna 1996 yhtye julkaisi yllättäen punkcovereita sisältävän albumin "Undisputed Attitude". Vuonna 1998 julkaistiin "Diabolus in Musica", joka poikkesi tyyliltään selvästi yhtyeen aiemmista levyistä. Modernimpaa, hieman nu metal -vivahteista soundia hakenut albumi on yhtyeen ehkä vähiten arvostettu.


title: Slayer

text: Vuonna 2001 yhtye julkaisi albumin "God Hates Us All", jonka kappaleesta ”Bloodline” tehtiin musiikkivideo. Levy julkaistiin sattumalta samana päivänä, jolloin syyskuun 11. päivän terrori-iskut tapahtuivat. Jotkut sanoivatkin, että Slayer teki kaikkien aikojen mainostempun.


title: Slayer

text: Vuonna 2002 Paul Bostaph jätti Slayerin terveydellisistä syistä ja alkuperäinen rumpali Dave Lombardo palasi yhtyeeseen kymmenen vuoden tauon jälkeen. Lombardon ensimmäinen paluun jälkeen tallennettu esiintyminen oli DVD-julkaisu "Still Reigning" vuodelta 2004.


title: Slayer

text: Slayer julkaisi vuonna 2006 albumin "Christ Illusion", jonka kappaleesta ”Eyes of the Insane” tehtiin musiikkivideo. Worcester Magazinen haastattelussa elokuussa 2007 Tom Araya sanoi yhtyeen tulevan albumin jäävän mahdollisesti heidän viimeisekseen.


title: Slayer

text: Slayer voitti vuonna 2007 Grammy-palkinnon parhaasta metalliesityksestä "Christ Illusion" -albumin kappaleella ”Eyes of the Insane” ja vuonna 2008 "Christ Illusion" -albumin erikoispainoksen kappaleella ”Final Six”.


title: Slayer

text: Yhtye aikoo myös äänittää uutta albumia 2008 ja 2009 vaihteessa ja julkaista kymmenennen studioalbuminsa vuoden 2009 kesällä. Albumi täyttää vuonna 1986 Rick Rubinin kanssa tehdyn kymmenen studioalbumin sopimuksen. Basistilaulaja Tom Araya on väläytellyt, että kymmenes albumi saattaa myös jäädä yhtyeen viimeiseksi. Artistin nettisivun mukaan uusi levy tulee myyntiin 3.11.2009 Pohjois-Amerikkaan ja 2.11 muualle maailmaan.


title: Slayer

text: Vuonna 2009 julkaistiin yhtyeen yhdestoista levy World Painted Blood. Se on yhtyeen ensimmäinen levy, johon ei ollut studioon mennessä sanoituksia valmiina. Yhtyeen sopimus levy-yhtiön kanssa päättyy tähän levyyn ja levy saattaa olla yhtyeen viimeinen. Levyltä on julkaistu kolme singleä; ”Psychopathy Red” kertoo neuvostoliittolaisesta sarjamurhaajasta Andrei Tšikatilosta, uskontoa kritisoiva ”Hate Worldwide” ja maailmanloppua käsittelevä ”World Painted Blood”.


title: Slayer

text: Slayer joutui perumaan konserttejaan usean kuukauden ajalta Tom Arayan jouduttua selkäleikkaukseen tammikuussa 2010. Kovana moshaajana tunnetun Arayan selkä alkoi oireilla jo syksyllä 2009, mutta hän suostui leikkaukseen vasta seuraavana vuonna. Muutama kuukausi myöhemmin huhtikuussa laulaja-basistin niskaan ruuvattiin teräksinen levy.


title: Slayer

text: Alkuvuodesta 2011 Hanneman sai lihansyöjäbakteerin todennäköisesti hämähäkin puremasta, eikä pystynyt enää soittamaan. Jotta sovittuja esiintymisiä ei tarvitsisi perua, Hannemanin tilalle otettiin väliaikaisesti Exodus-yhtyeen kitaristi Gary Holt. Holt soittikin koko Slayerin Australian kiertueen Hannemanin sijaisena ja osan Euroopan-kiertuetta, mutta palasi huhtikuussa 2011 Exoduksen riveihin. Uudeksi sijaiseksi ilmoitettiin Cannibal Corpse -yhtyeen kitaristi Pat O’Brien, joka soitti Euroopan-kiertueen loput konsertit. Gary Holt palasi lauteille Slayerin kanssa 23. huhtikuuta, Hanneman nousi lauteille soittamaan kaksi viimeistä kappaletta yhtyeen Yhdysvaltain-kiertueella. Kerry King kertoi syyskuisessa haastattelussa, että yhtye oli jo harjoitellut Hannemanin kanssa, mutta tämä ei ollut ihan vielä täydessä tikissä. Kaksi vuotta yhteyeen keikoilta poissa ollut Jeff Hanneman kuoli maksan pettämiseen 2. toukokuuta 2013. Hämähäkin pureman uskotaan olleen syynä kuolemaan.


title: Slayer

text: Toukokuussa 2013 Paul Bostaph palasi yhtyeeseen korvaten Dave Lombardon.


title: Slayer

text: Slayer julkaisi uutta materiaalia ensimmäisen kerran viiteen vuoteen huhtikuussa 2014 ”Implode”-kappaleen muodossa. Vapaasti yhtyeen sivuilta ladattava kappale on ensimmäinen julkaisu, jolla Gary Holt soittaa kitaraa. Yhtye ilmoitti solmineensa levytyssopimuksen Nuclear Blast Recordsin kanssa päättäen näin 28-vuotisen historiansa tuottaja Rick Rubinin kanssa. Kitaristi Kerry King kertoi 18. marraskuuta 2014 albumin äänitysten olevan enää viimeistelyä vaille. Uusin levy Repentless julkaistiin 11. syyskuuta vuonna 2015.


title: Slayer

text: Slayerin musiikki perustuu hyvin pitkälti kahden kitaristin erittäin nopeatempoiseen, kitarankieliä sahaavaan riffittelyyn, jota samankaltainen, kitaroita seuraava bassolinja tukee. Useiden Slayer-kappaleiden rakenne on samankaltainen: A-osan ja kertosäkeen jälkeen seuraa kahdesta neljään soolokitaraosuutta, jotka kitaristit Hanneman ja King usein soittavat vuorotellen ja toisiaan täydentäen. Esikoisalbumi "Show No Mercy" sisältää vielä sooloja, joissa oli melodioita, mutta sen jälkeen kitaristien atonaaliset soolot ovat muodostuneet yhtyeen tavaramerkiksi. Rumpukompeissa korostuu tuplabasarien käyttö ja nopeat fillit, jotka ovat rumpalille haasteellisia tempon noustessa ajoittain yli 200 iskuun minuutissa. Tom Arayan lauluosuudet ovat tavallisesti äärimmäisen nopean tempon taustalla tasaista, vain muutaman laulunuotin sisältävää laskettelevaa hokemista.


title: Slayer

text: Yhtyeen sanoitukset käsittelevät useimmiten uskontoa, uskonnonvastaisuutta, kuolemaa, sotaa, sarjamurhaajia ja yhteiskuntaa. Yhtyeen 1980-luvun tuotannossa on vahvoja viitteitä myös kauhua ja paholaista käsitteleviin teemoihin. Yhtyeen alkuaikojen saatanallinen imago ja lyyriset teemat saivat vahvasti vaikutteita brittiläiseltä Venom -yhtyeeltä. Slayerin eri kappaleiden sanoittajat voi usein tunnistaa tekstien perusteella, sillä Kerry King käyttää sanoituksissaan miltei aina loppusointuja, mutta Jeff Hanneman ja Tom Araya eivät.


title: Slayer

text: Slayerin myydyimmät albumit ovat "Reign in Blood", "South of Heaven", "Seasons in the Abyss" sekä "Divine Intervention", joista jokainen on ylittänyt kultalevyrajan Yhdysvalloissa. Myös konserttitaltiointeja "War At the Warfield" ja "Still Reigning" on myyty pelkästään Yhdysvalloissa DVD-levyjen kultalevyrajan rikkonut määrä.


title: Slayer

text: Lavalla Jeff Hanneman on yleisöstä katsottuna aina Tom Arayan vasemmalla ja Kerry King oikealla puolella. Ryhmitys on tallennettu myös livealbumille "Decade of Aggression", jolla Jeff Hannemanin kitara kuuluu ainoastaan vasemmasta kanavasta (kaiuttimesta) ja Kerry Kingin kitara vain oikeasta. Samaa tekniikkaa on käytetty myös useilla studioalbumeilla, joista poikkeuksena "Divine Intervention" on ainoa Slayer-albumi, jolla Jeff Hannemanin kitara kuuluu oikeasta kanavasta. Lavamonitoroinnissa Kerry King kuuntelee rumpuja ja omaa kitaraansa, Jeff Hannemanille ohjataan bassorummun ääni.


title: Slayer

text:
Yhtyeen alkuvuosina vasenkätinen, mutta oikeakätisesti bassoa soittava Araya alusti seuraavaa soitettavaa kappaletta pitkähköillä yksinpuheluilla, mutta 2000-luvun aikana hänen puheenvuoronsa ovat vähentyneet. Arayan tavaramerkiksi onkin muodostunut sittemmin seistä kappaleiden välissä yhden valonheittimen valokeilassa, tarkkailla yleisöä ja hymyillä huutomyrskyn keskellä. Arayalla on myös tapana kiitellä vuolaasti yleisöä konsertin aikana hyvin nöyrällä äänensävyllä. Kitaristit Hanneman ja King sekä rumpali Lombardo eivät koskaan keskustele yleisön kanssa.
Slayerin lavarekvisiitta on hyvin vähäistä. Tavallisesti lavalla on näkyvissä vain Marshall-vahvistinkaapeista rakennetut seinät rumpulavan molemmin puolin. Lavalla on usein vain uusimman albumin aiheiden mukaista kuvitusta ja valonheittimiä. Yhtye käyttää hyvin vähän pyrotekniikkaa. Harvoja poikkeuksia efektien käytössä yhtyeen pitkällä uralla oli "Still Reigning" -DVD:tä ja kiertuetta sekä The Unholy Alliance III -kiertuetta varten tehty efekti, jossa kappaleen ”Raining Blood” aikana koko lava ja soittajat kappaleen nimen mukaisesti saivat niskaansa keinoverestä luodun verisateen.


title: Slayer

text:
Slayerin ensivierailua Suomeen saatiin odottaa pitkään, aina vuoteen 1998 asti. Tuolloin Slayer esiintyi juhannusaattona Kauhajoen Nummirockissa. Yhtye onkin vieraillut Suomessa enimmäkseen 2000-luvulla, mutta hyvin säännöllisesti. Viimeisimmät Suomen konsertit olivat osa The Unholy Alliance -kiertuetta 26. marraskuuta 2006 Tampereen jäähallissa ja 27. marraskuuta 2006 Helsingin jäähallissa. Seuraavan kerran Slayer esiintyi 29.6.2008 Tuska-festivaaleilla Kaisaniemessä ja parin vuoden päästä Porin Sonisphere-festivaaleilla 7.-8.2010. Sonispheressa Slayer joutui myrskyn seuraamuksena lainaamaan soittimiaan ja vahvistimiaan myös Alice Cooperille ja Iron Maidenille, joilta nämä olivat tuhoutuneet. Slayerin ja Megadethin yhteinen Euroopan kiertue European carnage tour oli Helsingin Jäähallissa maaliskuun 17. päivä 2011. Provinssirock 2012. Jeff Hannemanin sairastellessa hämähäkin puremaa toista kitaraa soitti Exoduksen Gary Holt. Slayer esiintyi kaksipäiväisen Jalometalli-festivaalin pääesiintyjänä Oulun Club Teatrialla 9. elokuuta 2013.
Slayer esiintyi myös Helsingin Sonisphere-festivaaleilla 28.5.2014 ja seuraavaa Suomen Slayer-keikkaa saatiin odottaa vuoden 2015 joulukuuhun saakka, kun yhtye konsertoi Hartwall Arenalla yhdessä Anthraxin, At The Gatesin ja Lost Societyn kanssa. Slayer esiintyi Tampereella South Park-festivaalien pääesiintyjänä 10. kesäkuuta 2016. Jäähyväiskiertueellaan yhtye esiintyi Suomessa Helsingin jäähallissa 8. joulukuuta 2018 yhdessä Anthraxin, Lamb of Godin ja Obituaryn kanssa ja viimeisen kerran Slayer esiintyy Suomessa Helsingin Tuska-festivaaleilla 29. kesäkuuta 2019.


title: Slayer

text: "Show No Mercy"


title: Slayer

text: "Haunting the Chapel"


title: Slayer

text: "Hell Awaits"


title: Slayer

text: "Reign in Blood"


title: Slayer

text: "South of Heaven"


title: Slayer

text: "Seasons in the Abyss"


title: Slayer

text: "Divine Intervention"


title: Slayer

text: "Diabolus in Musica" – Keskiaikainen termi tritonukselle, latinaksi "Paholainen musiikissa"


title: Slayer

text: "Christ Illusion"


title: Slayer

text:
"World Painted Blood"
Mayat ja heidän ennustuksensa, jonka mukaan maailmanloppu koittaa vuonna 2012
Huomautus kuinka joissakin maissa ihmisiä silvotaan heidän tekemiensä rikoksien takia


title: Mayhem (yhtye)

text: Mayhem (tunnettu myös nimellä The True Mayhem) on oslolainen vuonna 1984 perustettu black metal -yhtye, joka nimettiin Venomin kappaleen "Mayhem With Mercy" mukaan. Yhtyeen tunnetuin albumi "De Mysteriis Dom Sathanas" (1994) on black metal -genren tunnetuimpia julkaisuja. Mayhem on myös ensimmäinen Norjassa perustettu black metal yhtye.


title: Mayhem (yhtye)

text: Mayhemin perustivat vuonna 1984 norjalaiset kitaristi/laulaja Euronymous (Øystein Aarseth), basisti Necrobutcher (Jørn Stubberud) ja rumpali Manheim (Kjetil Manheim). Euronymous keskittyi vuodesta 1985 pelkästään kitaransoittoon pestattuaan laulajaksi ensin Messiahin, sekä myöhemmin vuonna 1986 Messiahin korvanneen Maniacin. Yhtye sai aikaiseksi kaksi demoa ja yhden, Euronymouksen perustaman Deathlike Silence Productionsin julkaiseman EP:n 1980-luvulla. "Deathcrush"-nimistä omakustanne-EP:tä myytiin lyhyessä ajassa tuhat kappaletta. Kahden demon ja yhden EP:n turvin yhtye konsertoi pienille underground-piireille 1980-luvun lopulla.


title: Mayhem (yhtye)

text: Vuonna 1988 Maniac ja Manheim erosivat yhtyeestä. Manheim erosi, koska halusi "oikean työn" ja Maniac ilmeisesti siksi, että hänen yrittämänsä itsemurha epäonnistui. Uusiksi jäseniksi tulivat laulaja Dead (Per Yngve Ohlin) ja rumpali Hellhammer (Jan Axel Blomberg). Mayhemin musiikki ja ideologia siirtyi lähemmäksi satanismia, pahuutta ja pimeyttä. Yhtye sai mainetta äärimmilleen viedyn shokeeraavan lavaesiintymisen vuoksi: Dead viilteli itseään usein konserteissa, lavalla oli sianpäitä seivästettyinä keihäisiin, yhtye heitteli yleisön sekaan mätänevää lihaa ja Dead hengitti keikoilla pussista, jossa oli kuollut korppi. 1993 ilmestyi konserttitaltiointi "Live in Leipzig", jolla Dead laulaa.


title: Mayhem (yhtye)

text: Mayhemin laulaja Dead teki itsemurhan vuonna 1991. Hänen ruumiinsa löytänyt Euronymous otti siitä lukuisia valokuvia, joista yhtä käytettiin bootleg-albumi "Dawn of the Black Heartsin" kannessa. Vahvistamattomien huhujen mukaan Euronymous teetti Deadin kallonpalasista muun muassa Mayhemin jäsenille koruja. Hänen on myös väitetty syöneen Deadin aivoja. Deadin itsemurhan jälkeen basisti Necrobutcher erosi yhtyeestä vielä samana vuonna. Unkarilainen Attila Csihar sai Mayhemin vokalistin paikan vuonna 1992 ja norjalainen, aiemmin Burzum-sooloprojektistaan tunnettu Count Grishnackh (Varg Vikernes) pestattiin vuonna 1993 basistiksi. Mayhemin verinen historia kuitenkin jatkui, kun Varg Vikernes surmasi puukottamalla vuonna 1993 yhtyetoverinsa Euronymouksen ja sai itse 21 vuoden vankeustuomion. Murhan avunannosta tuomittiin Mayhemin lyhytaikainen kakkoskitaristi Snorre "Blackthorn" Ruch.


title: Mayhem (yhtye)

text: Veristen tapahtumien keskellä Mayhemin ensimmäinen studioalbumi "De Mysteriis Dom Sathanas" julkaistiin vuonna 1994, johon mennessä yhtye oli nauttinut lähinnä kulttimainetta ja kyseenalaista julkisuutta jäsenten sotkeennuttua erilaisiin veritöihin. Albumilla esiintyivät jo edesmennyt Euronymous ja Varg Vikernes. Vuodenvaihteen 1993/1994 toimimattomana ollut yhtye perustettiin uudestaan 1994 Hellhammerin johdolla: uuteen kokoonpanoon liittyivät entiset jäsenet Necrobutcher (basso) ja Maniac (laulu), sekä kitaristi Rune "Blasphemer" Eriksen. Yhtye julkaisi 1997 EP:n "Wolf's Lair Abyss", minkä jälkeen se aktivoitui jälleen studiotyöskentelyyn vasta 2000-luvulla, jolloin se julkaisi studioalbumin "Grand Declaration of War" (2000) sekä livealbumin "Live in Marseille" (2000).


title: Mayhem (yhtye)

text: Mayhem oli "Grand Declaration of War"-julkaisun jälkeen muutamia vuosia tauolla, kunnes rumpali Hellhammer päätti jatkaa yhtyeen nimen käyttämistä. Hän kuitenkin korosti, että yhtye ei ole enää satanistinen. Yhtyeen kolmas studioalbumi "Chimera" ilmestyi vuonna 2004. Kolkosta historiastaan huolimatta Mayhem on siis yhä toiminnassa ja julkaisi huhtikuussa 2007 pitkäsoiton "Ordo Ad Chao", jolla Maniacin tilalle palasi Attila Csihar. Yhtyeen piti esiintyä myös eri metallimusiikkifestivaaleilla vuoden 2007 aikana, mutta kiertuesuunnitelmat peruuntuivat Hellhammerin katkaistua kesällä 2007 kätensä. Blasphemer erosi vuonna 2008, ja hänen tilalleen tulivat sessiokitaristit Krister "Morfeus" Dreyer Limbonic Artista ja Silmaeth.


title: Stolbovan rauha

text: Stolbovan rauha oli rauhansopimus, jonka Ruotsi ja Venäjä solmivat 27. helmikuuta 1617 Stolbovassa Venäjällä. Pitkiä ja vaikeita neuvotteluja käytiin ensin useammassa paikassa, mutta lopulta sopimukseen päästiin Stolbovan kylässä Laatokan etelärannalla. Sopimus päätti Inkerin sodan.


title: Stolbovan rauha

text: Ruotsi sai sopimuksessa Käkisalmen, Pähkinälinnan, Ivangorodin, Kaprion ja Jaaman alueineen eli Inkerinmaan ja Käkisalmen läänin. Korvauksena Ruotsi luovutti Novgorodin ja Audovan takaisin Venäjälle, joista se sitoutui maksamaan 20 000 ruplaa. Kaupankäynti julistettiin vapaaksi, mikä oli lähinnä ulkovaltojen edustajien intressi sopimuksessa. Sopimus käytännössä merkitsi Mikael Romanovin tunnustamista Venäjän tsaariksi ja samalla Ruotsi luopui vaatimuksista valtaistuimeen.


title: Stolbovan rauha

text: Aluemuutosten myötä Ruotsista tuli pinta-alaltaan Euroopan laajimpia valtioita, joka hallitsi koko Suomenlahtea. Ruotsi kohteli uusia alueitaan voittomaina ja järjesti niille oman hallintonsa. Järjestelyn myötä Retusaaren länsipuoli siirtyi varsinaisesta Ruotsista osaksi Ruotsin Inkeriä. Venäjälle ei jäänyt Stolbovan rauhan jälkeen lainkaan Itämeren rannikkoa.


title: Stolbovan rauha

text: Stolbovan rauha muutti radikaalisti Käkisalmen läänin ja Inkerin asutus- ja kielioloja. Ruotsin harjoittama käännytystyö ja ankara verotus johtivat siihen, että kansallisuudeltaan karjalaiset ja suurin osa uskonnoltaan ortodokseista alkoivat laajoin joukoin siirtyä Venäjälle, varsinkin Tverin Karjalaan. Kuitenkin Sortavalasta itään sijannut alue, Raja-Karjala säilytti lähes kokonaan kansallisuutensa, mutta Inkeriin puolestaan muodostui suomalainen enemmistö.


title: Stolbovan rauha

text: Rauhanneuvotteluissa välittäjinä toimi kaksi valtuuskuntaa, englantilainen ja hollantilainen. Englannin valtuuskuntaa johti John Mericke ja Alankomaiden valtuuskuntaa Reinoud van Brederode.


title: Laatokka

text: Laatokka (aikaisemmin suomeksi "Nevajärvi" , tai , ) on Euroopan suurin ja maailman 14. suurin järvi Luoteis-Venäjän Leningradin alueella ja Karjalan tasavallassa. Vuoteen 1940 ja uudelleen 1941–1944 osa Laatokasta kuului Suomeen. Karjalankannas erottaa järven Suomenlahdesta.


title: Laatokka

text: Laatokan vesipinta-ala on 17 700 neliökilometriä, pituus 219 km, keskimääräinen leveys 100 km ja suurin leveys 130 km. Sen keskisyvyys on 52 m. Entinen Suomen osuus Laatokasta on syvempää kuin vanha Venäjän osuus, ja syvin kohta (225 metriä) sijaitsee Valamon saaren edustalla. Laatokka on maailman 14. suurin järvi. Järven vesitilavuus on 908 kuutiokilometriä, joka on noin kolme kertaa enemmän kuin Suomen kaikkien sisävesien sisältämä vesimäärä yhteensä. Järven pinta on vain neljä metriä merenpinnan yläpuolella. Laatokassa on yli 500 saarta. Suuria saaria ovat mm. Lunkulansaari, Mantsinsaari ja Valamo. Saaret sijaitsevat enimmäkseen rannan lähellä entisellä Suomen alueella. Suurista Laatokan saarista sijaitsee kaukana rannasta ainoastaan Valamo, joka sekin on entistä Suomen aluetta. Järvi laskee Nevajoen kautta Suomenlahteen.


title: Laatokka

text: Laatokkaan laskevia suuria järvivesistöjä ovat luoteesta Suomen puolelta Laatokkaan laskeva Vuoksen vesistö ja Venäjän puolelta koillisen suunnasta Äänisestä vesiä tuova Syvärin vesistö. Etelästä Venäjän puolelta Laatokkaan laskee valuma-alueeltaan laaja Olhavanjoen vesistö. Pienempiä Suomen puolelta alkavia, Karjalan tasavallassa Laatokkaan laskevia vesistöjä ovat Hiitolanjoen, Kiteenjoen–Tohmajoen ja Jänisjoen vesistöt. Karjalan tasavallassa kokonaan nykyisellä Venäjän alueella Laatokkaan laskevat Tulemajoki, Miinalanjoki ja Uuksunjoki. Leningradin alueella Laatokkaan laskevia pienempiä jokia ovat Naasianjoki, Lavajoki, Murjajoki, Seltikanjoki, Säsjoki ja Vuoleenjoki.


title: Laatokka

text: Laatokan nykyinen lasku-uoma Neva syntyi noin 3 300 vuotta sitten (1350 eaa.). Tätä ennen Laatokan vedet laskivat Suomenlahteen Karjalankannaksen poikki myöhemmän Heinjoen alueella, mutta maankohoaminen, joka Laatokan pohjoisosassa on nopeampaa kuin eteläosassa, laski vähitellen Laatokan pintaa pohjoisessa ja nosti sitä etelässä. Pinnannousuun myötävaikutti myös Vuoksen uoman puhkeaminen Saimaan uudeksi laskureitiksi lähellä Laatokan vanhan lasku-uoman suuta Karjalankannaksella n. 5 700 vuotta sitten (3700–3800 eaa.), mikä lisäsi Laatokkaan virtaavien vesien määrää noin neljänneksellä.


title: Laatokka

text: Uusi lasku-uoma Neva muodostui, kun Laatokan vedet saavuttivat Porogin kynnyksen nykyisen Pietarin itäosassa, ja Laatokan pinta laski jopa 12 metriä muutamassa vuodessa tai korkeintaan sadassa vuodessa. Laatokan vanha lasku-uoma Karjalankannaksella jäi tämän jälkeen Vuoksen lasku-uomaksi Viipurinlahteen ja Laatokkaan. Siellä vanhan lasku-uoman eteläinen haara muodosti ajoittaisen bifurkaation aina 1800-luvulle, kunnes Kiviniemen kannaksen puhkaisu Sakkolassa teki Taipaleenjoesta Vuoksen pääasiallisen lasku-uoman ja Vuoksen eteläinen vanha uoma Heinjoella kuivui lopullisesti. Vuoksen pohjoinen uoma Käkisalmen luona säilyi Vuoksen vesistön toisena lasku-uomana vielä Kiviniemen kannaksen puhkaisun jälkeen, mutta on sen virtaus on sittemmin vähentynyt Kiviniemen kosken muodostaman kynnyksen vähittäisen kulumisen tuloksena.


title: Laatokka

text: Laatokassa elää yli 40 luonnonvaraista kalalajia ja uhanalainen laatokannorppa. Vuoden 2017 lopulla perustettiin laaja, 1 220 neliökilometrin laajuinen Laatokan saariston kansallispuisto järven länsiosiin.


title: Laatokka

text: Viikinkiajalla 700-1100-luvuilla Laatokka näytteli hyvin suurta roolia Ruotsin ja muinais-Venäjän valtakuntien kehityksessä. Siihen aikaan Laatokan ranta oli paljon etelämpänä kuin nykyään. Sveanmaalta Birkasta tulleet varjagit perustivat vuonna 753 Laatokan etelärannalle suojaiselle Olhavanjoen törmälle Venäjän vanhimman kaupungin Laatokanlinnan. Varjagit nimittivät kaupunkia "Aldeigjuborg" eli Aldeigjun linnaksi. .


title: Laatokka

text: Laatokanlinnan sijainti oli strategisesti erittäin tärkeä, koska siitä pystyi valvomaan viikinkien idäntietä, jota pitkin kauppa-alukset ja soturijoukkiot matkasivat Itämereltä Konstantinopoliin ja Volgalle.


title: Laatokka

text: Nestorin kronikan mukaan vuonna 862 rusit eli varjagit kutsuttiin saattamaan maahan järjestys ja hallitsemaan heitä. Varjagiruhtinas Rurik otti ensin Laatokanlinnan hallituskaupungikseen vuonna 862, joka lasketaan Rusin valtakunnan perustamisvuodeksi. Tämän vuoksi vuonna 2003 kaupunki sai kunnianimen "Muinais-Venäjän vanhin pääkaupunki".


title: Laatokka

text: Novgorodin ruhtinaskunnan aikana (1100-1470-luvuilla) Laatokanlinna oli koko valtakunnassa ainoa satama, johon merikelpoiset alukset pääsivät Itämereltä Novgorodin. Siitä ylöspäin Olhavanjoessa oli koskia, joista pääsi ylävirtaan kohti Ilmajärvellä sijaitsevaa Novgorodia vain jokiveneillä..


title: Laatokka

text: Viime sotiin asti järven pohjoisosa kuului Suomelle. Järvestä on ennen käytetty myös nimeä "Nevajärvi". "Laatokka" on myöhäinen lainasana.


title: Laatokka

text: Valamon luostari perustettiin keskiajalla Laatokassa olevaan Valamon saareen. Myös Konevitsan saarella on ortodoksinen luostari. Neuvostoajalla molemmat luostarit olivat sotilaskäytössä ja päätyivät erittäin huonoon kuntoon. Neuvostoliiton hajoamisen jälkeen luostaritoimintaa etenkin Valamossa on elvytetty ja rakennuksia kunnostettu.


title: Laatokka

text: Leningradin piirityksen aikana Laatokka oli ainoa ulospääsyreitti kaupungista. Tarvikkeita kuljettiin talvella kaupunkiin jäätä pitkin, kesällä veneillä.


title: Luettelo Yhdysvaltain osavaltioista pinta-alan mukaan

text: Tämä on luettelo Yhdysvaltain osavaltioiden ja pinta-alasta.


title: Luettelo Yhdysvaltain osavaltioista väkiluvun mukaan

text: Tämä on luettelo Yhdysvaltain osavaltioiden ja väkiluvusta.


title: Kesäolympialaiset 1956

text: Vuoden 1956 kesäolympialaiset järjestettiin Melbournessa, Australiassa. Kisojen avajaiset olivat 22. marraskuuta ja päättäjäiset 8. joulukuuta 1956. Melbournen olympiakisojen ratsastustapahtumat käytiin Australian karanteenimääräysten takia Tukholmassa, Ruotsissa 10. kesäkuuta – 17. kesäkuuta.


title: Kesäolympialaiset 1956

text: Kyseessä olivat ensimmäiset boikottikisat. Egypti, Libanon ja Irak jäivät pois Suezin kriisin vuoksi. Maat vastustivat Britannian ja Ranskan osallistumista. Espanja, Alankomaat ja Sveitsi jäivät pois Unkarin kansannousun tukahduttamisen vuoksi. Maat vastustivat Neuvostoliiton osallistumista. Kiina jäi pois vastustettuaan Kiinan tasavallan osallistumista omana joukkueenaan.


title: Kesäolympialaiset 1956

text: Melbourne valittiin kisojen isäntäkaupungiksi ennen Argentiinan Buenos Airesia.


title: Kesäolympialaiset 1956

text: Vuoden 1956 kesäolympialaisten ohjelmassa oli 145 kilpailutapahtumaa 19 urheilulajissa.


title: Kesäolympialaiset 1956

text: Vuoden 1956 kesäolympialaisiin osallistui 72 maata, joista viisi maata, Egypti, Alankomaat, Espanja, Sveitsi ja Kambodža osallistuivat vain Tukholmassa pidettyihin ratsastustapahtumiin.


title: Kesäolympialaiset 1956

text: Mitalitilaston ykkössijan saavutti Neuvostoliitto.


title: Kesäolympialaiset 1960

text: Vuoden 1960 kesäolympialaiset järjestettiin Roomassa, Italiassa. Kisojen avajaiset olivat 25. elokuuta ja päättäjäiset 11. syyskuuta 1960.


title: Kesäolympialaiset 1960

text:
Kisojen pitopaikka päätettiin Pariisissa, Ranskassa 15. kesäkuuta 1955. Samalla päätettiin myös Talviolympialaisten 1960 pitopaikka.
Vuoden 1960 kesäolympialaisten ohjelmassa oli 150 kilpailutapahtumaa 19 urheilulajissa.Vuoden 1960 kesäolympialaisiin osallistui 83 maata.Mitalitilaston ykkössijan saavutti Neuvostoliitto.


title: Kesäolympialaiset 1964

text: Vuoden 1964 kesäolympialaiset järjestettiin Tokiossa, Japanissa. Kisojen avajaiset olivat 10. lokakuuta ja päättäjäiset 24. lokakuuta 1964.


title: Kesäolympialaiset 1964

text: Maailman ensimmäinen suurnopeusjuna Shinkansen avattiin olympialaisia varten 1. lokakuuta 1964.


title: Kesäolympialaiset 1964

text:
Kisojen pitopaikka päätettiin Münchenissä, Saksassa 26. toukokuuta 1959. Samalla päätettiin myös Talviolympialaisten 1964 pitopaikka.
Vuoden 1964 kesäolympialaisten ohjelmassa oli 163 kilpailutapahtumaa 21 urheilulajissa.
Vuoden 1964 kesäolympialaisiin osallistui 94 maata, mutta Libyan ainoa osanottaja vetäytyi kisojen maratonkilpailuista.
Mitalitilaston ykkössijan saavutti Yhdysvallat.


title: Kesäolympialaiset 1968

text: Vuoden 1968 olympialaiset pidettiin Méxicossa, Meksikossa 12. lokakuuta 1968–27. lokakuuta 1968.


title: Kesäolympialaiset 1968

text: Kisat ovat korkeimmalla koskaan pidetyt olympialaiset (2 700 metriä merenpinnasta). Tämä vaikutti tulostasoon osin heikentävästi (kestävyyslajit), toisaalta ohuen ilman ansiosta tehtiin haamutuloksia, kuten Bob Beamonin pituushypyssä hyppäämä 890 cm.


title: Kesäolympialaiset 1968

text: Olympiakisoja varjostivat niin kansainvälispoliittiset kuin Meksikon sisäpoliittisetkin tekijät. Yleismaailmallista ilmapiiriä kiristivät jo usean vuoden ajan käyty Vietnamin sota ja Neuvostoliiton johdolla elokuussa 1968 suoritettu Tšekkoslovakian miehitys. Itse kisojen kannalta vakavin uhka oli sisäpoliittinen. Pääkaupungissa Méxicossa puhkesi vakavia opiskelijalevottomuuksia syyskuussa 1968, ja armeija miehitti kaupungin yliopiston. Mielenosoitukset päättyivät 2. lokakuuta tapahtuneeseen verilöylyyn, jossa sai surmansa 260 ja loukkaantui liki 1 200 ihmistä. Kaikesta huolimatta olympialaiset päästiin aloittamaan suunnitellusti, ja itse kisat olivat monessa suhteessa ennätykselliset. Osallistujamaita oli ensimmäisen kerran yli sata, kaikkiaan 112, ja yli 5 500 urheilijaa kilpaili 172 lajissa. Eri lajeissa syntyi 47 maailmanennätystä ja 164 olympiaennätystä.


title: Kesäolympialaiset 1968

text: México voitti äänestyksessä isännyydestä Detroitin, Buenos Airesin ja Lyonin.


title: Kesäolympialaiset 1968

text: Mexicon kesäolympialaisten ohjelmassa oli 172 kilpailutapahtumaa 20 urheilulajissa.Vuoden 1968 kesäolympialaisiin osallistui 112 maata.


title: Kesäolympialaiset 1968

text: Kisojen selvästi menestyksekkäimmät maat olivat Yhdysvallat ja Neuvostoliitto. Isäntämaa Meksiko oli 15:s.


title: Luettelo Thaimaan saarista

text: Tämä on luettelo Thaimaan saarista. Huomaa, että nimet alkavat yleensä "Ko"-sanalla (, usein myös sanoilla "Koh", "Go" tai "Goh"), joka tarkoittaa saarta. .


title: Luettelo Thaimaan saarista

text: Huomaa myös, että eri kartoissa thainkielisen sanan kirjoitusasu voi olla erilainen. Esimerkiksi "Ko Mak" voi näkyä "Koh Mak", "Koh Maak" tai jopa "Koh Mark" -nimisenä. Alla olevassa luettelossa on muutamia erilaisia kartoissa näkyneitä kirjoitusasuja.


title: Ko Mak

text: Ko Mak () on pieni trooppinen saari Tratin provinssissa, Thaimaassa. Elinkeino on matkailu. Ko Changin menestyksen myötä Ko Mak on tullut hiljaisuutta ja yksityisyyttä vaativien matkailjoiden tietoisuuteen. Ko Mak on osa Moo Ko Changin meriluonnonpuistoaluetta.


title: Ko Mak

text: Ko Makissa on 27 kilometriä rannikkoa, monta pitkää hiekkarantaa, muutama kukkula ja sen koko on noin 16 neliökilometriä. Saarella on kymmenisen bungalow-lomamökkikylää. Matkailijoille tarkoitettuihin aktiviteetteihin kuuluvat snorklaus, laitesukellus, mopoajelut sekä melonta merikajakilla, myös hiljaisen kauden aikana.


title: Ko Mak

text: Alhaisen laskuveden aikaan on mahdollista kävellä Ko Kham -saarelle, joka on Ko Makia pienempi ja sijaitsee alle kilometrin päässä luoteessa. Ko Phi on myös luoteessa Ko Makiin nähden. Ko Phissä ei ole asutusta. Ko Khamiin ja Ko Phiihin on helppo meloa merikajakilla Ko Makin luoteisosan lomamökeiltä. Kummallakin pikkusaarella on snorklauspaikkoja.


title: Ko Mak

text: Laivamatka saarelle kestää hitaammalla veneellä Laem Ngopista noin kolme tuntia ja pikaveneellä tunnin. Myös Ko Changilta Ban Bang Baosta on laivayhteys Ko Makille.


title: Kesäolympialaiset 1980

text: Vuoden 1980 kesäolympialaiset pidettiin Moskovassa, Neuvostoliitossa 19. heinäkuuta – 3. elokuuta 1980. Kisoja haki Moskovan lisäksi vain Los Angeles, joka sai kisat järjestettäväkseen seuraavalla kerralla. Moskovan kisat olivat ensimmäiset sosialistisessa maassa järjestetyt olympialaiset. Useat Vapaan maailman maat boikotoivat Moskovan kisoja ja vastaavasti useat sosialistimaat Los Angelesin kisoja.


title: Kesäolympialaiset 1980

text: Olympialaisten purjehduslajit järjestettiin Piritan satamassa Tallinnassa. Jalkapallo-otteluita järjestettiin Moskovan lisäksi Leningradissa, Kiovassa ja Minskissä. Kisojen avajaisten yhteydessä säätä muokattiin aurinkoisemmaksi lentokoneista levitettävien kemikaalien avulla.


title: Kesäolympialaiset 1980

text: Neuvostoliitto syyllistyi olympialaisissa useisiin toimitsijavilppeihin, joista yksi tunnetuimmista on keihäänheittäjä Dainis Kūlan laittoman heiton hyväksyminen. Kisat muistetaan myös niiden maskotista Miska-karhusta, joka oli ensimmäinen nykyaikaisesti tuotteistettu kisamaskotti.


title: Kesäolympialaiset 1980

text: Moskova sai kisat järjestettäväkseen äänestyksen perusteella, ennen Los Angelesia, joka sai järjestettäväkseen seuraavat olympialaiset.


title: Kesäolympialaiset 1980

text: Kilpailuja boikotoi Yhdysvaltojen johdolla peräti 47 maata johtuen Neuvostoliiton osallistumisesta Afganistanin sisällissotaan. Ainoastaan 80 maata osallistui, mikä oli pienin luku sitten vuoden 1956 kisojen. 15 maata protestoi Afganistanin tapahtumia osallistumalla avajaisiin ja mitalinjakoseremonioihin olympialipun alaisuudessa. Näiden maiden kultamitalisteille soitettiin olympiahymni kansallislaulun sijaan. Ainoat Länsi-Euroopan maat, jotka kilpailivat oman lippunsa alla, olivat Islanti, Itävalta, Kreikka, Kypros, Ruotsi ja Suomi.


title: Kesäolympialaiset 1980

text: Mahdollisuus boikotoinnista otettiin esille Naton kokouksessa 1. tammikuuta 1980. Yhdysvaltain presidentti Jimmy Carter teki aloitteen 20. tammikuuta boikotin puolesta ja maan senaatti vaati myöhemmin samassa kuussa kisojen perumista tai siirtämistä. Yhdysvaltain olympiakomitea teki lopullisen päätöksen boikotin puolesta äänestyksessä 12. huhtikuuta. Tämän jälkeen muun muassa Norja, Saksan liittotasavalta, Japani ja Kiina liittyivät boikottiin. Yhdistyneessä kuningaskunnassa ja Italiassa maan hallitus päätti osallistua boikottiin, mutta maiden olympiakomiteat päättivät siitä huolimatta lähettää joukkueen kisoihin.


title: Kesäolympialaiset 1980

text: Olympiaohjelmassa oli 203 tapahtumaa 23 eri urheilulajissa.


title: Kesäolympialaiset 1980

text: Moskovan vuoden 1980 kesäolympialaisiin osallistui 80 maata.


title: Kesäolympialaiset 1980

text: Kisojen menestyksekkäin maa oli Neuvostoliitto.


title: Ko Phi

text: Ko Phi pieni asumaton saari Ko Mak -saaren lähellä, Tratin provinsissa, Thaimaassa. Saarelle voi meloa merikajakilla Ko Mak -saarelta. Ko Phi -saarella on kehuttuja snorklauspaikkoja.


title: Kesäolympialaiset 1984

text: Vuoden 1984 kesäolympialaiset järjestettiin Los Angelesissa 28. heinäkuuta – 12. elokuuta 1984. Vuoden 1984 kisat olivat toinen kerta, kun Los Angeles toimi isäntäkaupunkina olympiakisoissa. Ensimmäisen kerran kisat järjestettiin Los Angelesissa vuonna 1932. Los Angeles sai kisat helposti, sillä se oli kisojen ainoa hakijakaupunki.


title: Kesäolympialaiset 1984

text: Kisoja boikotoi 14 maata Neuvostoliiton johdolla vedoten isäntämaa Yhdysvaltain heikkoon turvallisuustilanteeseen, mutta monien läntisten arvioiden mukaan kyse oli ensisijaisesti vastatoimesta Yhdysvaltain ja useiden sen liittolaisista Moskovan olympialaisiin vuonna 1980 kohdistamalle boikotille. Boikotoivat maat järjestivät omat kilpailunsa, "Ystävyyden kisat", joihin osallistui kaikkiaan noin 50 maata, Los Angelesin olympialaisiin vastaavasti 140. Lähes kaikki sosialistiset maat vetäytyivät Los Angelesin olympialaisista, mutta niihin kuitenkin osallistuivat Jugoslavia, Kiina ja Romania. Näistä viimeksi mainittu osallistui kisoihin ainoana Varsovan liiton jäsenmaana. Romania sijoittuikin mitalitaulukossa hienosti toiseksi heti isännän Yhdysvaltojen jälkeen.


title: Kesäolympialaiset 1984

text: Kiina osallistui olympialaisiin ensimmäistä kertaa sitten Helsingin kesäolympialaisten.


title: Kesäolympialaiset 1984

text: Kotiyleisön suuriin sankareihin lukeutui yleisurheilija Carl Lewis, joka saavutti neljä kultaa: 100 metrillä, 200 metrillä, 4 x 100 metrin viestijuoksussa ja pituushypyssä. Voitot tulivat samoissa lajeissa, joissa hänen maamiehensä Jesse Owens oli voittanut Berliinin kisoissa vuonna 1936.


title: Kesäolympialaiset 1984

text: Suomalaisurheilijat saavuttivat yhden päivän aikana, 6. elokuuta, peräti viisi mitalia. Kultaa voitti Juha Tiainen moukarinheitossa, hopeaa saivat Tiina Lillak keihäänheitossa ja Martti Vainio 10 000 metrin juoksussa sekä pronssia Arto Bryggare 110 metrin aitajuoksussa ja Pekka Niemi painonnostossa. Heidän lisäkseen Pertti Karppinen voitti kolmannen peräkkäisen kultamitalinsa yksikkösoudussa (edelliset Montrealissa 1976 ja Moskovassa 1980). Karppisen suorituksen arvoa nosti se, että hän oli Paavo Nurmen ja Veikko Hakulisen jälkeen vasta kolmas suomalaisurheilija, joka oli saavuttanut henkilökohtaisen kultamitalin kolmissa peräkkäisissä olympiakisoissa. Martti Vainio jäi doping-testissä kiinni kiellettyjen aineiden käytöstä, minkä vuoksi hänen suorituksensa mitätöitiin ja hänet tuomittiin menettämään saamansa hopeamitali.Los Angelesin vuoden 1984 kesäolympialaisiin osallistui 140 maata.


title: Kesäolympialaiset 1984

text: Kisojen menestyksekkäin maa oli isäntämaa Yhdysvallat.


title: Ko Kham

text: Ko Kham on pieni saari Ko Mak -saaren lähellä Ko Changin merikansallispuistossa, Tratin provinssissa, Thaimaassa.


title: Ko Kham

text: Ko Kham -saarelle on helppo meloa merikajakilla Ko Mak -saarelta. Sinne on myös mahdollista kävellä alhaisen laskuveden aikaan. Ko Kham -saarella on mukavia snorklauspaikkoja, riippuen tuulensuunnasta. Erityisesti eteläpuolella on ranta, jossa meri on usein rauhallinen, mukava hiekkadyynit, mustia laavakiviä, joihin on kiinnittynyt koko joukko simpukoita. Siellä voi myös nähdä erilaisien rapujen juoksentelevan. Mustien kivien lähellä voi nähdä mustia merisiilejä, joilla on pallomainen keskus, noin 15-30 senttimetriä halkaisijaltaan, ja ohuita piikkejä, noin 30-50 senttimetriä pitkiä. Piikkien päissä on ilmeisesti myrkyllisiä neuloja, jotka voivat katketa ihon sisään. Paikallisten mukaan myrkky on kiusallista ja kivuliasta mutta ei kuolettavaa. Mikäli neuloja saa ihoonsa, pitäisi ne rikkoa esimerkiksi lyömällä sopivan kokoisella kivellä ne pirstaksi ihon sisään. Thain kielellä nimi on "Hoi Ment" (หอยเม่น).


title: Iljušin Il-86

text: Iljušin Il-86 on neuvostoliittolainen keskipitkän matkan laajarunkoinen matkustajakone, jonka ensilento tapahtui 22. joulukuuta 1976.


title: Iljušin Il-86

text: Il-96-300 on Il-86:sta kehitetty pitkän matkan versio, jossa on lyhennetty runko ja pidempi lentomatka.


title: Uikut

text: Uikut ("Podicipedidae") on uikkulintujen lahkon ("Podicipediformes") ainoa heimo. Uikut ovat vesilintuja ja sopeutuneet erityisesti sukelteluun. Niiden jalat ovat ruumiin takaosassa, joten ne kävelevät kömpelösti.


title: Uikut

text: Lajeista silkkiuikku, härkälintu, pikku-uikku ja mustakurkku-uikku pesivät Suomessa. Mustakaulauikku on alueella harvinainen vieras.


title: Uikut

text: Suomessa pesivät uikut saapuvat pesimäpaikoilleen välittömästi jäidenlähdön jälkeen. Pesä on vaatimaton vesikasvien osista koostuva lautta, joka on kiinnitetty ruo'onkorsilla tukevasti ympäröiviin kasveihin. Uikut munivat 1–2 vuorokauden välein 2–7 munaa, tavallisesti neljä. Munien väri on aluksi valkoinen, mutta kosteat pesäainekset värjäävät ne muutamassa päivässä vaaleanruskeiksi. Muninnan huippu on toukokuussa, mahdollinen uusinta pesinnän muninta jatkuu heinäkuulle. Haudonta kestää 20–29 vuorokautta molempien sukupuolten osallistuessa siihen tasapuolisesti. Poistuessaan pesältä emot peittävät munat tuoreilla kasvinosilla suojaksi pesärosvoilta.


title: Ulappakeijulinnut

text: Ulappakeijulinnut (Procellariiformes) ovat merilintuja. Ne jaetaan albatrosseihin, keijuihin, ulappaliitäjiin ja ulappakeijuihin.


title: Ulappakeijulinnut

text: Ulappakeijulinnuilla on suora, koukkupäinen nokka ja putkimaiset sieraimet, ja niiden sierainrauhaset poistavat kehosta meriveden sisältämän suolan. Suurien lajien siivet ovat pitkät ja kapeat, ja ne voivat liitää merellä pitkiä aikoja lyömättä siivillään juuri ollenkaan. Pienimillä lajeilla siivet ovat lyhyemmät ja siiveniskut lentäessä nopeita ja lepattavia. Ulappakeijulinnut käyttävät ravinnokseen kalaa, äyriäisiä, planktonia ja nilviäisiä.


title: Ulappakeijulinnut

text: Neoaves jakautui kahteen kehityslinjaan noin 79,6 miljoonaa vuotta sitten. Yhdestä kehittyivät varpuslinnut (Passeriformes), toisesta jalohaukkalinnut (Falconiformes), rantalinnut (Charadriiformes), ulappakeijulinnut (Procellariiformes), kuikkalinnut (Gaviiformes), haikaralinnut (Ciconiiformes) ja pingviinilinnut (Sphenisciformes).


title: Ulappakeijulinnut

text: Pingviinilinnuilla ja ulappakeijulinnuilla on luultavasti yhteinen esi-isä, joka tutkijoiden mukaan eli Gondwanalla noin 71 miljoonaa vuotta sitten, kun Australia, Etelämanner ja Etelä-Amerikka olivat kiinni toisissaan ja suuri maa-alue sijaitsi etelämpänä.


title: Ulappakeijulinnut

text: Suomessa ulappakeijulinnut ovat harvinaisuuksia. Alueella on tavattu seuraavat lajit:


title: Pelikaanilinnut

text: Pelikaanilinnut (Pelecaniformes) on lintujen lahko. Ne ovat suuria tai keskikokoisia vesilintuja, jotka ovat levinneet lähes kaikkialle maailmaan. Ne ovat ainoita lintuja, joiden jalan (ns. melajalka) kaikki neljä varvasta ovat räpylän yhdistämät.


title: Pelikaanilinnut

text: Perinteisesti pelikaanilintuihin luettiin pelikaanit (Pelecanidae), käärmekaulat (Anhingidae), fregattilinnut (Fregatidae), tropiikkilinnut (Phaethontidae), suulat (Sulidae) ja merimetsot (Phalacrocoracidae). Viimeaikaiset tukimukset ovat osoittaneet että monet ryhmän piirteet, joita perinteisesti käytetään lahkon määrittelemiseen, ovat konvergentin evoluution tulosta, ja että ryhmä on parafyleettinen.. Kuvatakseen paremmin näiden lintujen sukulaissuhteita, Clements "et al." siirsivät vuoden 2010 uudistetussa maailman lintujen taksonomisessa listassa heimot fregattilinnut (Fregatidae), suulat (Sulidae), käärmekaulat (Anhingidae) ja merimetsot (Phalacrocoracidae) pelikaanilinnuista uuteen lahkoon Suliformes.


title: Pelikaanilinnut

text: Vasarapäähaikaran asema luokittelussa on ollut epävarma, ja se on tavallisesti sijotettu omaan heimoonsa, mutta AOU lukee sen pelikaanien heimoon. HBW Alive sijoittaa sen kuitenkin omaan heimoonsa, mitä kladogrammi alla myös kuvastaa.


title: Haikaralinnut

text: Haikaralinnut (Ciconiiformes) on suurikokoisten, lentokykyisten lintujen lahko. Siihen luokiteltiin aiemmin myös haikarat (Ardeidae) ja iibikset (Threskiornithidae), mutta nykyään siihen luetaan vain kattohaikarat (Ciconiidae). Se on kladin, joka sisältää Suliformesin ja pelikaanilinnut, sisarryhmä.


title: Haikaralinnut


title: Jalohaukkalinnut

text: Jalohaukkalinnut (Falconiformes) on lihaasyövien lintujen lahko.


title: Jalohaukkalinnut

text: Suomessa esiintyvät jalohaukkalinnut ja niiden lajit


title: Kurkilinnut

text: Kurkilinnut (Gruiformes) on lintujen lahko, johon kuuluu nykyisin 10 heimoa. Aiemmin myös arojuoksija ja pyyjuoksijat luokiteltiin kurkilinnuiksi.


title: Hietakyyhkylinnut

text: Hietakyyhkylinnut tai hietakanalinnut (Pterocliformes) on lahko lintujen (Aves) luokassa. Lahkoon kuuluu 16 lajia, joita esiintyy vanhan maailman avomailla ja puoliaavikoilla. Kaikki lajit luetaan hietakyyhkyjen (Pteroclidae) heimoon, joka jakautuu kahteen sukuun.


title: Hietakyyhkylinnut

text: Hietakyyhkyt ovat läheistä sukua kahlaajille ja kyyhkyille, ja ne luokiteltiinkin aiemmin kyyhkylintujen (Columbiformes) lahkoon.


title: Hietakyyhkylinnut

text: Hietakyyhkyt ovat keskikokoisia lintuja. Niillä on pieni pää ja lyhyt kaula sekä voimakas ja pullea ruumis. Siivet ovat pitkät ja teräväkärkiset. Useimmilla lajeilla keskimmäiset pyrstösulat ovat pitkät ja jouhimaiset.


title: Hietakyyhkylinnut

text: Hietakyyhkyt käyttävät ravinnokseen kasvinosia. Ne kerääntyvät aamuisin tai iltaisin pitkien matkojen päästä juomapaikoille .


title: Hietakyyhkylinnut

text:
Hietakyyhkyt munivat kaksi tai kolme munaa suoraan maahan.
SH=Suurharvinaisuus Suomessa


title: Leo Kinnunen

text: Leo Juhani ”Leksa” Kinnunen (5. elokuuta 1943 Tampere – 26. heinäkuuta 2017) oli suomalainen kilpa-ajaja. Hänestä tuli vuonna 1974 ensimmäinen suomalainen Formula 1 -kuljettaja.


title: Leo Kinnunen

text: Kinnusen ura moottoriurheilun parissa alkoi 1960-luvun alkupuolella ralleissa Volvo Amazonilla, ja hän kävi ajokillaan muun muassa Monte Carlossa. Vuosikymmenen puolivälissä hän ajoi jäärata-, maarata- ja rata-ajoja menestyksekkäästi Fiat Abarthilla ja sai jopa kutsun Torinoon neuvottelemaan yhteistyöstä Abarthin kanssa. Käynti ei kuitenkaan johtanut sopimukseen. 22-vuotiaana Kinnunen sai paikan AAW Racing -tallissa, ja hän ajoi erilaisilla VW-malleilla, kuten VW Mac 1, Formula Vee, ja Sunbeam Imp. Varhaisimpia ansioita ovat muun muassa jäärata-ajojen SM alle 1000-kuutioisissa 1966, rallin SM-kakkonen 1967 ja Keimolan moottoriradan avajaiskilpailussa 1966 V-luokan lähdön kolmas sija.


title: Leo Kinnunen

text: Kinnunen aloitti F3:ssa Brabhamilla ja sai 1968 käyttöönsä Titan-Lucasin. Vuosikymmenen lopulla Kinnunen siirtyi urheiluautoihin, ja hän voitti Keimola 500 -kilpailun vuonna 1968 Porsche 911 -ajokillaan parinaan Hans Laine. 1969 Interserie (eurooppalainen versio prototyyppiautojen Can-Amista) teki tuloaan, ja ennen varsinaista Interserietä tuona vuonna ajettiin Nordic Challenge Cup, jonka Kinnunen voitti. Autona oli Porsche 908. Lokakuussa 1969 Leo sai kutsun Österreichringille Porschen testiajoihin, ja hänet palkattiin John Wyerin Gulf Porsche -tiimiin ajamaan merkkivalmistajien ICM-sarjaan Porsche 917K-mallia.


title: Leo Kinnunen

text: Kinnusen ura lähti nousuun. Ensimmäiseksi tuli voitto Daytonan 24 tunnin ajosta Pedro Rodríguezin ja Brian Redmanin kanssa. Seuraavassa kilpailussa tuli 4. sija Sebringissä, ja perään voitot Brands Hatchissa ja Monzassa sekä 2. sija Targa Floriossa Porsche 908:lla, missä hän ajoi vieläkin voimassa olevan kierrosennätyksen (33m36sek). Tätä kilpailua seurasi vaisumpi loppukausi, kun neljä kilpailua viidestä päättyi keskeytykseen, mutta sen ainoan loppuun ajetun Watkins Glenissä hän voitti. Lopputuloksena Gulf-tiimin voittama vuoden 1970 mestaruus (kilpailussa ei ollut henkilökohtaisia palkintoja jaossa). Kauden aikana Kinnunen ajoi myös yhden kilpailun Interserietä Keimolassa, missä hän sijoittui kahdeksanneksi, sekä kaksi kilpailua Euroopan ESC-sarjassa 2-litraisille, missä hän sijoittui 2. ja 3. sijalle Mugellossa ja Nürburgringillä. Nämä kaksi ajoa riittivät kauden lopputuloksissa viemään hänet sarjan 11. sijalle.


title: Leo Kinnunen

text: Kaudella 1971 Kinnunen päätti keskittyä Interserie-sarjaan. Hän ajoi Porsche 917 Spyderiä kotimaiselle AAW-Finland-tallille. Kinnunen voitti kilpailun Zolderissa ja Keimolassa (voitti päivän molemmat lähdöt) ja sijoittui 2. sijalle Hockenheimissa ja 3. sijalle Imolassa, ja hän voitti vuoden 1971 Interserien. Samana vuonna Kinnunen ajoi yhden kilpailun ICM-sarjaa Targa Floriossa Autodeltan Alfa T33/3lla parinaan Rolf Stommelen. Kilpailu päättyi ensimmäiseen kierrokseen saksalaisen rutattua auton. Kinnunen osallistui vielä toiseen kilpailuun Björn Waldegårdin kanssa yksityisellä Porsche 911S-mallilla Nürburgringillä, missä hän sijoittui 16:ksi.


title: Leo Kinnunen

text: Vuoden 1972 Interserien Leo ajoi jälleen AAW:lla autona tällä kertaa Porsche 917/10TC – 12-sylinterinen, 850 DIN-hevosvoimainen, 4,5-litrainen maantiekiitäjä. Kinnunen oli sarjan ylivoimainen voittaja ja hän voitti 9 lähdössä 18 kilpailusta, muun muassa Keimolan molempien lähtöjen voitto (samalla hän teki Keimolan vieläkin voimassa olevan kierrosennätyksen 1:11,74 – keskinopeus 165,4 km/h). Kaudella 1973 Kinnunen ajoi edelleen AAW:n Porsche 917/10TCtä ja voitti tälläkin kaudella Interserien. Hän voitti 6 lähtöä ja oli 2. sijalla seitsemässä lähdössä. Lisäksi hän osallistui yhteen WCM-sarjan (ex-ICM) kilpailuun Claude Haldin kanssa Martini Racingin Porsche Carrera 911-autolla Targa Floriossa, missä hän sijoittui kolmanneksi.